open-index/open-wikipedia-markdown huggingface dataset:
愛·回家之開心速遞

《**愛·回家之開心速遞**》（）係香港無綫電視製作嘅時裝處境喜劇，由劉丹、單立文、滕麗名、湯盈盈、呂慧儀、蘇韻姿、陳浚霆、林淑敏、周嘉洛領銜主演，監製羅鎮岳同林建祥（第71集開始），由2017年2月20號開始逢禮拜一到五20:00-20:30喺翡翠台首播，並由2019年12月30號開始擴展做逢禮拜一到日晚晚都播，2023年11月25號開始取消禮拜六播，

呢套劇起初係用「熊氏一家」嘅生活作為故仔嘅主要背景，其後因應故事發展，個故仔亦都隨住熊家各人嘅工作同就學嘅地方而延伸出「速熊運輸」、「威龍百貨」、「龍氏家族」、「尋寶圖網店」、「香港島大學」、「潮偉電影公司」、「泰池運輸」、「道德重整會小學」等虛構組織同人物，並發展多個場景同人物關係、感情線。

呢套劇係愛·回家系列嘅第四輯故仔，好似《八時入席》噉，但故仔背景、角色都同之前各輯無關連。

劇集最初得180集，後來因為收視唔錯而多次添食，2019年9月9號宣布加到900集，而電視台發佈嘅2020年6月節目表顯示暫定加到1110集，之後一路未有話會播完嘅消息。

呢套劇喺2019年6月24號播出嘅第606集錄得32.3點，係呢套劇播出以嚟收視最高嘅一集。

## 播出時間
*2017年2月20號到2019年12月30號：逢禮拜一到五晚 20:00-20:30
*2019年12月31號到2023年11月24號：每晚 20:00-20:30
*2023年11月26號到2025年1月5號：逢禮拜日到五晚 20:00-20:30
*2025年1月6號開始：逢禮拜一到五晚 20:00-20:30
**2025年11月3號到2025年11月7號：逢禮拜一到五晚 20:30-21:30

## 主題曲
*第1集到第224集用咗純音樂版本嘅Latin Soul Strut做主題曲。
*第225集開始改由黃心穎主唱嘅《在心中》做主題曲。2019年4月16號，黃心穎爆出安心偷食事件，好多網民唔滿意電視台繼續播佢首歌，電視台就喺第二日（第558集開始）決定喺香港翡翠台版本將主題曲改成純音樂版，而海外版就喺第562集開始改用。
*第606集開始，再改主題曲做《開心速遞》，由湯盈盈、呂慧儀、蘇韻姿、滕麗名、周嘉洛、吳偉豪、林淑敏、鄭世豪、張景淳、單立文、許家傑（片尾統稱做「一家人」）主唱。
*第1327集開始，再改主題曲做《愛心灌溉》，由王灝兒主唱。其中兩句歌詞好容易誤聽成「無家的溫暖」同「將個天塌下來」。呢首主題曲用咗1000集。
*第2327集開始，再改主題曲做《這個家》，由姚焯菲主唱。

## 演員表

### 熊家相關人物

### 龍家相關人物

### 威龍集團職員

### 香港島大學相關人物

### 其他常設角色

## 獎項
*呢套劇嘅演員林淑敏喺《萬千星輝頒獎典禮2018》入面憑住大小姐「龍力蓮」一角奪得「最佳女配角」。
*呢套劇嘅演員周嘉洛喺《萬千星輝頒獎典禮2019》入面憑住「金城安」一角奪得「最佳男配角」。
*呢套劇喺《萬千星輝頒獎典禮2020》入面奪得「萬千光輝演藝大獎」。
*呢套劇嘅演員林淑敏、許家傑喺《萬千星輝頒獎典禮2021》入面憑住「龍力蓮」、「宋端輝」呢個電視拍檔奪得「最受歡迎電視拍檔」。
*呢套劇嘅演員樊亦敏喺《萬千星輝頒獎典禮2022》入面憑住「白天娥」一角奪得「最受歡迎電視女角色」。

## 爭議
《愛．回家之開心速遞》有一啲集數，曾經涉及一啲同《港區國安法》有關嘅爭議。

### 以涉國安法威脅逼害同唔合理解僱導演
喺2020年9月9號播出嘅一集，疑似出現咗香港修例風波嘅「五大訴求，缺一不可」抗爭手勢畫面，但事件其實只係有藝人喺拍攝之前將其中一隻黃色手套擺出「舉中指」手勢，同社會運動無關，同時亦有藝人睇到大笑。不過，無綫係查明真相之後，仍然要負責嗰集個導演馮肇均自己辭職，唔係就會以國安法為理由報警。

事件引起唔少人批評，有知情人士就話無綫咁做係唔想賠長期服務金同辭職代通知金畀嗰個導演。泛民主派支持者黃秋生揶揄《愛．回家》改名《愛．國家》，叫劉丹日日唱紅歌。另外，王宗堯同職工盟總幹事蒙兆達都形容無綫咁做係文革式批鬥手段，蒙兆達仲話無綫咁做令員工步步為營、提心吊膽，扼殺創作自由。

### 錯誤宣傳《港區國安法》
喺2021年4月13號嘅一集，為咗配合嚟緊15號嘅全民國家安全教育日，一開始就花咗超過兩分鐘植入「國家安全」宣傳，當中以陳榮峻飾演嘅譚道德，同林凱恩飾演嘅女譚育英嘅對話，大篇幅講述點樣國家安全，甚至提及食物安全。不過，翻查全民國家安全教育日網頁，食物安全並唔屬於「國家安全重點領域」，《香港國安法》亦無提及食物安全。

### 硬插打疫苗宣傳
喺2021年5月3號、10號同24號等等嘅集數，都植入咗呼籲打「疫苗」嘅宣傳，但完全唔理會到處境劇入面係個無疫情嘅平行時空，又無限聚令，又無人戴口罩，令到個宣傳無乜說服力。到2023年8月16號播出嘅第2047集，先至開始出現有員工染疫返唔到工嘅劇情，打破咗套劇唔存在疫情嘅設定。

## 相關節目
*《PARK YOHO週末速遞》

## 註

## 出面網頁
*開心速遞 - tvb.com
*愛回家之開心速遞粉絲團 Lo And Behold Fans Club
2016年度勁歌金曲得獎名單

**2016年度勁歌金曲頒獎典禮**於2017年1月7號夜晚上8點半喺將軍澳電視廣播城一號錄影廠舉行，由崔建邦、陸永、C君擔任司儀。

## 歌曲獎項
### 勁歌金曲獎

### 最佳合唱歌曲獎
***金獎：從未知道你最好 - [[陳展鵬]]、[[胡定欣]]**
*銀獎：我們仨 - 鍾舒漫、許靖韻、陳凱彤

## 歌手獎項
### 最佳組合獎
***金獎：[[C AllStar]]**
** 上榜歌曲：后會無期、**夜幕天星**、**專業失戀30年**、**聲音騷了**、兄兄我我
** 四台冠軍歌：專業失戀30年、聲音騷了
** 演繹歌曲：**專業失戀30年**
*銀獎：小塵埃
** 上榜歌曲：化險為夷
*銅獎：Super Girls
** 上榜歌曲：**有沒有我?**、無中生有、有事發生、分手的美

### 最佳樂隊獎
* **[[Supper Moment]]**
** 派台歌曲：一樣不一樣

### 最佳創作歌手
***金獎：[[林奕匡]]**
** 上榜歌曲：**一雙手**、**愛情小品**、停止繁殖
** 演繹歌曲：**一雙手**
*銀獎：鍾舒漫
** 上榜歌曲：二龍爭姝賀金猴、**這首歌的名字是秘密**、**苦茶**、我們仨
*銅獎：羅力威
** 上榜歌曲：二龍爭姝賀金猴、流淚的歌

### 傑出表現獎（排名不分先後）
*  洪卓立
** 上榜歌曲：二龍爭姝賀金猴、**痛**
** 四台冠軍歌：痛
*  JW
** 上榜歌曲：**矛盾一生**、多少年、自由飛翔、**小故事**
*  何雁詩
** 上榜歌曲：財神到、**最真心一對**、**只想可以跟你走**、夢裡花、**愛需要勇氣**
*  陳柏宇
** 上榜歌曲：**告別之前**、**請跟我走**、**上集大結局**、**乜青**、**沒有你，我甚麼都不是**
** 四台冠軍歌：告別之前、沒有你，我甚麼都不是
*  林欣彤
** 上榜歌曲：懸崖花
*  鄭俊弘
** 上榜歌曲：**炮火**、財神到、驚、**火線下**、乘風、**一個人的永恆**
** 派台歌曲：活著VIVA

### 最佳唱跳藝人
* **[[狄易達]]**
** 上榜歌曲：**第一次擁抱**、弗雷德之夢

## 新人獎項
### 最受歡迎新人獎
***金獎：[[譚嘉儀]]**
** 上榜歌曲：財神到、印記、**扯線木偶**、**Can You See（英）**
*銀獎：鄧小巧
** 上榜歌曲：雅俗、強弱
*銅獎：HANA
** 上榜歌曲：今天的我、**傻瓜裡的童話**、七歲
*優異獎：鄭世豪
** 上榜歌曲：**仍堅持**
** 派台歌曲：伴隨

## 五大年度獎項
### 最佳演繹女歌星
* **[[泳兒|泳　兒]]**
** 上榜歌曲：獨一無二、二龍爭姝賀金猴、**四不像**、**浮沙之路**
** 派台歌曲：我的情書
** 演繹歌曲：**四不像**

### 最佳演繹男歌星
* **[[許廷鏗]]**
** 上榜歌曲：**記住忘記我**、財神到、**問天**、**我的志願**、乘風、**你在我在**、痛醒
** 演繹歌曲：Medley（我的驕傲、Shall We Talk、少女的祈禱、青春頌）
** 四台冠軍歌：我的志願 

### 最受歡迎女歌星
* **[[容祖兒]]**
** 上榜歌曲：Gotta Get High、我好得閒、無人知道雙子座
** 演繹歌曲：無人知道雙子座

### 最受歡迎男歌星
* **[[張敬軒]]**
** 上榜歌曲：緋荔榭‧少年、羅賓、風起了
** 派台歌曲：友誼的小船
** 演繹歌曲：羅賓

### 勁歌金曲金獎
***一個都不能少 - [[李克勤]]**
豬軟骨

**豬軟骨**係種豬肉食材，通常係嚟自豬肋骨對落嘅軟骨部位，由於份量少，亦有商家用埋豬手豬腳關節嘅軟骨充數。

豬軟骨多數用炆嘅方式去煮，炆到骨軟肉腍。

## 睇埋
*雞軟骨
便當

**便當**，唐字，指：

*方便，廣東話容易方便嘅意思，相當於英文 Convenient 同 Handy。
*飯盒，日文叫法，臺灣亦流行。
黑毛豬

**黑毛豬**，又叫**伊比利亞豬**，係原產自西歐伊比利亞半島嘅家豬品種，成身都係黑色嘅豬毛。西班牙同葡萄牙人好興用黑毛豬整黑毛豬火腿。
黑毛豬火腿

**黑毛豬火腿**（**jamón ibérico**），又叫**伊比利亞火腿**，係喺西班牙同葡萄牙流行嘅火腿，用黑毛豬嘅髀去整，係比較貴價嘅火腿。

## 睇埋
*西班牙山區火腿
陳浚霆

**陳浚霆**（，）係香港無綫電視旗下男藝人
。

## 簡歷
陳浚霆喺香港出世，讀過香港國際學校，之後喺美國紐約大學讀書，修讀雙榮譽學士。2009年大學畢業後，佢做過公關公司，到2014年辭工返香港參加無綫電視歌唱比賽節目《超級巨聲4》，最後攞第十五名，之後簽約做無綫電視藝員，做過第28期無綫電視藝員訓練班旁聽生。

陳浚霆幕前演出包括拍電視劇同做節目主持，其中喺資訊節目《街市遊樂團》因為觀眾覺得佢成日畀另一主持江美儀恰而引起熱烈討論，之後澄清只係節目效果。佢喺2017年處境劇《開心速遞》入面飾演「龍璟風」，開始做戲份較多嘅角色。不過佢自從第130集（8月21號）之後，就超過一個月無喺套劇度出現過，重有過去兩輯佢都有份拍嘅《街市遊樂團》，9月中出街嘅第三輯基本上繼續沿用原班主持，但唯獨佢無份拍，兩單嘢夾埋引起坊間懷疑佢「畀人雪」嘅猜測。到10月中，證實佢離開咗無綫電視，亦代表《開心速遞》入面「龍璟風」條線正式宣告爛尾。陳浚霆之後接受訪問時話，解約後佢本嚟提議過自己可以拍多一集做交代，但無綫拒絕咗，話唔使佢都可以搞掂個故事。

2020年3月份陳浚霆重返無綫電視，佢究竟會唔會返去《開心速遞》劇組延續「龍璟風」嘅角色引起觀眾關注。最終佢有得繼續拍，並喺第865集（2020年5月3號）正式回歸。

## 家庭
陳浚霆有個家姐，佢親生阿媽喺佢12歲過身。佢阿爸2003年娶咗藝人顧紀筠續弦。

## 演出作品
### 電視劇（[[無綫電視]]）

### 網劇

### 節目演出（無綫電視）

### 節目主持（無綫電視）

## 參考

## 出面網頁
* 
* 
* 超級巨聲4 - 參賽者：陳浚霆 - tvb.com
* 
* 
* 
* 

類:無綫電視男藝員
黑豬

**黑豬**，仿日文叫法**黑豚**，又叫**伯克豬**，係原產自英國伯克郡嘅家豬品種，除咗四隻豬腳、豬面同豬尾之外，成身都係黑色。

日本鹿兒島縣引入咗黑豬培育，令呢隻豬種發揚光大，做咗日本菜其中一種比較貴嘅食材。
櫻花蝦

**櫻花蝦**，又叫**櫻蝦**、**正櫻蝦**，係種食用蝦，生物分類歸十足目櫻蝦科櫻蝦屬。櫻花蝦主要喺日本中部東岸海域出產，臺灣海域亦都搵到，多數會整成蝦乾，當小食噉食或者配埋炒飯食。
慢煮

**慢煮**（**Sous-vide**），全名**真空低溫慢煮法**，係種21世紀頭逐漸流行嘅煮食方法，先將食材真空密封，再將佢放落約莫攝氏60度上下熱嘅水慢慢煮，一般煮幾個鐘。呢種煮法初頭只喺高級食府先至有，隨住科技發展，慢煮器材普及化，家陣就算喺屋企，都可以買套慢煮器材自己整慢煮嘢食。

## 睇埋
*慢煮神棍
竹炭

**竹炭**係用竹整嘅炭，喺古時中國首先用，跟住傳到日本。

竹炭用途好多，除咗當燃料用，重可以濾水、除臭、吸濕，甚至可以加落嘢食上色用。
南澳小自遊

《**南澳小自遊**》（，第4到6集中文名用《**維省小自遊**》），係香港電視娛樂製作嘅遊埠節目，2017年1月25號開始到2月9號逢禮拜三到四22:00-22:30喺ViuTV播，主持係余曉彤，佢會用自駕遊方式，由澳洲南澳阿地利揸車到維省墨爾本。

## 每集一覽

## 出面網頁
*ViuTV：南澳小自遊
Andrew Chan

**Andrew Chan**可以係：

* 陳慶偉，香港法官
* 陳謳明，聖公會香港島教區聖約翰座堂主任
* 陳耀初，香港區議員
* 陳子維，峇里九主腦
* 陳浚霆，香港無綫電視藝員
* 陳樂行
蝦米音樂

**蝦米音樂**係中國一個以提供高品質MP3格式音樂嘅個性化推薦、發布、P2P下載服務，以及線下音樂活動等互動內容嘅網站。2013年被阿里巴巴集團全資收購，現時係阿里巴巴旗下網站。

## 簡介
蝦米音樂原名EMUMO，取EARN MUSIC & MONEY嘅意思。

## 產品

### 蝦米電台

### 蝦米AM精選集

### 蝦米LOOP
Loop 源自英文嘅循環打碟之意，Looper指嘅係喺舞台上播放音樂嘅人。一個舞台上最多5個Looper，每個人從左到右輪流播放一首歌。

### 蝦米音樂人
2013年7月11號，蝦米音樂宣布，旗下「音樂人平台」正式上線。蝦米音樂人將允許獨立音樂人同獨立唱片公司喺蝦米發布自己嘅音樂作品，對正版音樂下載「自主定價」，音樂人將獲得100%嘅收益。

蝦米網CEO王皓表示：「我並不認為『免費加廣告』的模式給了獨立音樂人合理收入。希望音樂人能分享蝦米的商業模式，『蝦米音樂人』要成為一個真正的數字音樂發行平台。」

## 爭議
蝦米網將用戶收集的音樂上傳至網站，有償提供盜版音樂下載，被指濫用避風港原則。為避免訴訟，目前除VIP會員外，海外用戶無法正常使用蝦米網服務。

## 參考

## 出面網頁
*蝦米音樂
明興製藥

**明興製藥**（注意興字讀陽平聲調，）係中國廣東廣州嘅一間製藥公司，1900年成立，位置喺海珠區工業大道北48號。而家係廣藥集團屬下嘅製藥工廠。

佢屬下嘅清開靈同感冒通喺廣東珠三角地區非常之出名。

## 出面網頁
* 

類:廣州公司
類:中國藥品公司
類:海珠區
心誼路

**心誼路**（）係中國廣東廣州嘅南北走向道路，喺白雲區沙涌社區，南邊從樂嘉路開始，一直向北去到遠景路。

## 史
喺機場高速未起之前一直冇呢個馬路。1990年代尾由於越嚟越多人住沙涌一帶，令當地街坊出現出行難問題。後嚟廣州市人民政府話起機場高速，順便整咗呢條馬路出嚟，直到2002年起好。

## 敘述
全長530m，闊18m，雙向4車道。

## 經過嘅道路
條路從南到北排，**加粗**嘅字係主幹道：
* 樂嘉路
* 遠景路

類:廣州道路
類:廣州市白雲區
帝苑酒店

**帝苑酒店**（）係間香港五星級嘅酒店，嚮九龍尖沙嘴東麼地道69號，由新鴻基地產起，1981年起好。酒店有420間客房，天台有個25米恆溫游水池。
刈包

**刈包**（台羅：Kuah-pau；粵拼：got3 baau1 或者 gwaa3 baau1）係種中式包，源自福建一帶，常見於台灣菜。做法係用一塊扁身嘅蒸饅頭對摺，中間夾住餡，通常係一啲肉類、一啲菜配搭醬汁。

「刈」喺呢度係「割」嘅異體字。但因為「刈」喺粵語唔常用，所以又有人讀「掛包」，或者跟「刈」嘅另一個讀法讀「艾包」。有啲人會寫做「叉包」，可能沿自將「刈」字有邊讀邊讀做「叉」後嘅訛寫。
朴素珍

**朴素珍**（；），藝名**素珍**，係南韓女藝人，嶺南地區大邱人。而家係女子流行音樂團體Girl's Day成員。

## 出面網頁
*
Girl's Day

**Girl's Day**係南韓Dream Tea娛樂旗下嘅女子音樂組合，2010年出道，而家有4位成員。

## 成員一覽
;而家成員
*素珍（朴素珍）
*Yura（金亞瑩）
*珉雅（方珉雅）
*惠利（李惠利）

;前成員
*智善（黃智善）
*智仁（黃智仁）
*智海（禹智海）
筆筒

**筆筒**係種文具，形狀係一個筒，入面主要用嚟裝筆，通常放喺書檯上面。現代筆筒多數用塑膠或者金屬做。

## 睇埋
*毛筆筒

類:筒
毛筆筒

**毛筆筒**係筆筒其中一種，專門用嚟裝毛筆，多數用木、石、陶或者竹做。

有啲毛筆筒外圍會畫咗或者雕咗山水畫或者其他畫，畫工精細嘅就會係具價值嘅藝術品。

類:筒
南田路

**南田路**可以係：
;廣東
*南田路 (廣州)：喺廣州海珠區。
*南田路 (江門)：喺江門蓬江區。
;海南
*南田路 (三亞)：喺三亞海棠區。
;重慶
*南田路 (重慶)：喺重慶渝北區。
;天津
*南田路 (天津)：喺天津北辰區。
;浙江
*南田路 (寧波)：喺寧波象山縣。
*南田路 (金華)：喺金華東陽市。
;河北
*南田路 (保定)：喺保定博野縣。
;四川
*南田路 (南充)：喺南充西充縣。
合桃仁

**合桃仁**，或者**核桃仁**，係種果仁，嚟自合桃嘅硬果，去咗外殼就食得。

## 睇埋
*合桃鉗
*合桃糊
*合桃酥
毒檸王國

《**毒檸王國**》（）係香港商業電台叱咤903電台節目，主持人係阿檸同埋奧仕卡，監製係急急子，製作助理係Oscar，2016年5月16號正式首播，2016年5月16號到2018年9月28號逢禮拜一到五下晝5點到6點喺商業二台播，2018年10月1號起就改咗時間喺禮拜一到五下晝4點半到5點半，節目將會播到去2019年7月5號；喺7月9號到10月8號改為午夜12點到凌晨2點播出。

2019年10月8號晚，商台話兩位主持喺9月24至26號無故缺勤，所以決定停咗兩位嘅主持工作。節目喺嗰晚之後就停播。

## 攷

## 連出去
*毒檸王國重溫網頁

|colspan="3" align=center|香港商業電台 叱咤903商業二台節目
|-
|width=30% align=center|**上一節目**好出奇口水多過浪花／毒檸王國聖艾粒忌廉夜校／廣東爆谷
|width=40% align=center|**毒檸王國**2016年5月16號－2018年9月28號 (17:00-18:00)2018年10月1號－2019年7月5號(16:30-17:30)2019年7月9號－2019年10月8號(00:00-02:00)
|width=30% align=center|**下一節目**毒檸王國／309咤叱實驗節目一位呀唔該聖艾粒忌廉夜校／一個鍾說
紅甜椒粉

**紅甜椒粉**，又或簡單咁只叫做**辣椒粉**或**紅椒粉**，係用紅色番椒整乾後研磨成嘅調味粉，辣唔辣就主要睇甜椒同辣椒嘅比例，譬如匈牙利嘅紅椒粉就普遍偏向甜。

## 睇埋
*辣粉
*辣醬
辣粉

**辣粉**即係帶辣味嘅調味粉，絕大多數都用咗唔同種類嘅辣椒整，唔少亦會配搭其他香料，譬如孜然、奧勒岡、薑、蒜噉，令隻味更豐富。

## 睇埋
*辣醬
*紅椒粉
*咖喱粉
牛角椒

**牛角椒**係辣椒其中一個品種，形狀似牛角，所以叫牛角椒。佢英文名（Cayenne pepper）就係嚟自法屬圭亞那首府開雲。
羅勒醬

**羅勒醬**（**pesto**），又叫**意式香草醬**、**青醬**、**香蒜醬**，係意大利常見嘅調味醬，起源自熱那亞，材料包括羅勒（九層塔）、蒜、松仁、橄欖油同巴馬臣芝士。

## 睇埋
*白汁（白醬）
*拿坡里汁（紅醬）
白汁

**白汁**（**béchamel sauce**），又叫**白醬**，係意大利同法國常見嘅調味醬，基本材料包括牛油、麵粉同牛奶，有啲會落肉豆蔻調味，另外一啲會落忌廉或者芝士。

## 睇埋
*羅勒醬（青醬）
*拿坡里汁（紅醬）
*雞皇汁
*卡邦拿意粉
拿坡里汁

**拿坡里汁**（**Neapolitan sauce**），又叫**意式茄醬**、**紅醬**、**拿破崙汁**，係意大利常見嘅調味醬，起源自拿坡里，主要材料係番茄煮成醬汁，可以再落其他香料，譬如洋蔥、蒜頭、九層塔、奧勒岡、番茜噉。呢隻汁主要都係配意式麪。

## 睇埋
*羅勒醬（青醬）
*白汁（白醬）
*番茄醬
*番茄膏
*拿坡里肉醬
西式煲

**西式煲**（**casserole**）係煮西餐用到嘅又大又深嘅煲，既可以放上爐頭，又可以放入焗爐，通常用陶瓷、鑄鐵或者玻璃整。
燴

**燴**（；英文：**Stew**）係種煮食方式，將肉類同蔬菜放落大煲度，細火燉煮一段長時間，煮成一煲好濃嘅肉汁。

## 參考
燉煮

**燉煮**（**Simmering**），又叫**清燉**，係種煮食方式，將食材同清湯用細火慢煮。

## 睇埋
*紅燒
*炆
郭偉亮

**郭偉亮**（，）係香港唱作歌手，前歌唱組合Swing成員。佢老婆係歌手葉佩雯。2014年開始佢亦間唔中客串電影。

## 演出作品

### 電視劇（[[ViuTV]]）
*2017年：前度 飾 年輕沈在山
*2017年：短暫的婚姻 飾 Terry
*2019年：詭探前傳 飾 John Carter
*2021年：太平紋身店 飾 Max

### 網絡電視劇
*2018年：暗算天機 飾 刑正風
*2019年：性敢中環 飾 莫偉麟（Joy，阿麟）

### 電視節目（[[無綫電視]]）
*2021年：勁歌金曲 主持
*2021年：聲夢傳奇 評判
*2022年：聲夢傳奇2 總監
*2022年：鋪鋪Poker 主持

### 電視節目（[[ViuTV]]）
*2016年：Barter Game 價值連城 古巴篇主持
*2016年：美選D.n.A 主持
*2018年：DIVA 華麗之后 主持
*2018年：全民造星 導師
*2019年：全民造星II 導師
*2020年：全民造星III 前哨戰評判
*2021年：囝囝女女730 第33集嘉賓

## 出面網頁
火火

**火火**（，原名**李家榮**，）係中國香港電影人，做過導演、編劇同演出工作，亦係一位填詞人。佢而家主要工作係viuTV電視節目主持，同埋香港商業電台節目《公子會》嘉賓主持。

## 演出
### 電視節目（ViuTV）
*2016年：《真PK》主持
*2016年：《美選D.n.A》主持、評判主席
*2017年：《碌卡大導》—《車房·耶穌·師傅仔》演出
*2017年：《胸 x 計》嘉賓
*2017年：晚吹《捲上你的床》主持
*2017年：《真PK Trip》主持
*2017年：《挑機》嘉賓（第7、8集）
*2018年：《DIVA 華麗之后》
*2020年：《萬人幫拖搞個唱》主持
*2020年：《萬人幫拖搞邊科》主持
*2021年：《克服他她它》主持
*2021年：《生存演技派》主持
*2021年：《賭命夫妻》主持
*2021年：《神的女主角》嘉賓（第1、2集）
*2022年：《瘋火與膠七》主持
*2022年：《金像玩家》（第一輯）主持
*2022年：《尾二一屆口罩小姐選舉》第一階段評判

### 電視劇（ViuTV）
*2019年：《仇老爺爺》 飾 水水（第1、5集）
*2023年：《殺手廢J》 飾 經理

## 出面網頁
* 火火｜DJ主持｜商業電台881903.com
* 火火 Fire Lee « 太陽娛樂文化有限公司
* 
* 
* 
* 

類:香港商業電台節目主持
KB (樂手)

**KB**（；；其他藝名：**Kevin Boy**、**Kevin仔**，）係香港藝人，做過樂隊LMF鼓手，2011年憑自己製作整蠱節目《情義兩難全之玩爆你個腎》擺上YouTube播而開始出名。佢而家主要工作係ViuTV電視節目主持。

## 演出
### 電視劇（ViuTV）
*2022年：《繩角》飾 歐陽正

### 電視節目（ViuTV）
*2016-2017年：《真PK》主持
*2017年：《SE7EN 2》嘉賓（第3集）
*2017年：《胸 x 計》主持
*2017年：《碌卡大導》導演
*2017年：《虔誠到爆》主持 
*2017年：《真PK Trip》主持
*2017年：《挑機》嘉賓（第7、8集）
*2018年：《玩 X 爆泰國》主持
*2020年：《萬人幫拖搞個唱》主持
*2020年：《萬人幫拖搞邊科》主持
*2021年：《ViuTV 5周年：繼續向前》演出
*2021年：《擊戰》主持
*2021年：《夏日有團伙 擊戰一場》主持
*2021年：《今餐有料到》嘉賓（第38集）
*2021年：《積極到爆》主持
*2021年：《七救星》嘉賓（第11集）
*2022年：《玩X爆香港地》主持
*2022年：《尾二一屆口罩小姐選舉》第一階段評判
*2022年：《你是我的後援會》嘉賓（第11集）
*2023年：《擊戰 2》主持
*2025年：《我要爆Show》嘉賓（第10集）
*2026年：《Chat KP》嘉賓（第65集）

### 電視節目（now TV）
*2014年：《玩X爆臺灣》主持同編輯

### 網絡劇集
*2020年：《把砒霜留給自己》

### 電影
*2015年：《沒女神探》蛇仔明
*2017年：《女士復仇》大保

## 出面網頁
*
孔劉

**孔劉**（；），原名**孔地哲**（），係韓國演員，嶺南地方釜山人。2001年出道，出名作品包括電視劇《咖啡王子》、《不死神靈》同埋電影《屍殺列車》、《82年生的金智英》。

## 出面網頁
*  
*  
* 喺Daum Cafe嘅頁面 
* （日本官方）
乘勝狙擊

《**乘勝狙擊**》（** Burning Hands**）係香港電視廣播有限公司拍嘅時裝電視劇，由陳展鵬、林夏薇、陳山聰、傅嘉莉、單立文、吳岱融、陳秀珠、徐榮、呂珊、黃子恆、莊思敏同潘志文主演，監製葉鎮輝。故仔係講澳門賭場同老千集團。共28集。

呢套劇部份地方同電影《盜海豪情》系列同埋《非常盜》系列有啲似。

## 前後節目
金高恩

**金高恩**（，**김고은**，），又翻**金高銀**，係韓國演員，2012年出道，作品包括電視劇《奶酪陷阱》同《不死神靈》。
## 出面網頁

高恩
金泰希

**金泰希**（**김태희**，）係南韓演員，2001年出道，出名作品包括電視劇《天國的階梯》、《我的公主》同《龍八》。

## 出面網頁

泰希
永南食品

**永南食品有限公司**（簡稱**永南食品**，）係香港嘢食製造商，主要做即食麪同埋微波爐嘢食。香港主要嘅即食麪牌子「公仔麪」就係出自佢。

## 歷史
永南食品1968年喺香港成立，開始生產「公仔麪」，即刻掂咗，好多香港人將「公仔麪」當成「即食麪」嘅同義詞。

此外，永南食品喺1970年代嘅產品重包括粟米油、春卷皮、急凍魚柳同肉丸，重有烘果仁、花生等包裝小食。

1981年，永南食品喺大埔工業邨設廠。

1983年，生產及銷售「公仔」碗麪。

1980年代中畀美國收購。

1989年畀日本日清食品收購。

1990年，大埔工業邨另一間廠房「永泰食品廠」啟用。同年開始生產零售急凍春卷、咖哩角。1992年起開始生產急凍點心南翔小籠饅頭、青島蒸餃/煎鍋貼、生煎包，1994年起開始生產急凍點心公仔點心系列，喺街市凍肉舖、惠康同百佳等售賣。1995年將佢哋嘅微波爐嘢食推廣到香港7-11便利店。2000年秋，永南食品推出冷凍意粉-好e食。2003年起，研發有自動排氣保濕功能嘅微波爐食品。

1994年同2006年，永南食品曾經喺中國設廠。

## 產品
 
永南食品嘅產品分為：
* 麪類食品（包裝麪同碗麪）：包括即食麪、伊麵同米粉等
* 微波爐急凍嘢食：包括喺便利店賣嘅點心同粉麪微波爐餐盒，同埋超級市場賣嘅點心同意粉，重有「好味牌」系列如青島蒸餃（鍋貼）、魚蓉燒賣同南翔小籠包等…

此外，永南食品亦都係香港代理綠寶橙汁。

## 廠房
永南食品喺香港同中國嘅深圳、珠海同山東，開咗4間廠房。

## 睇埋
* 日清食品 — 佢嘅母公司
* 淘大食品 — 其品牌點心係公仔點心嘅主要競爭對手

## 攷

## 出面網頁
*
師任堂

《**師任堂**》（韓語：**사임당, 빛의 일기**）係韓國SBS拍嘅電視劇。由《拯救高奉實歐巴桑》尹尚浩導演同朴恩玲編劇再次攜手合作，李英愛同宋承憲主演。故仔係講朝鮮王朝文人申仁善嘅事跡。

呢套劇亦係李英愛拍完電視劇《大長今》14年之後嘅復出之作。香港無綫電視myTV Super得到香港嘅播映權，喺2017年1月26日起同韓國同步直播，接住《藍海傳說》嘅時段播出。

## 劇情大綱
係講一個大學講師徐智允（李英愛 飾演），喺偶然之間發現申師任堂嘅日記同解開咗日記之謎，揭開咗申師任堂嘅藝術同愛情故事。

## 演員陣容
### 主要人物

### 朝鮮時代人物

### 現代人物

### 其他人物

### 特別出演
思·裂

《**思·裂**》（**Split**）係美國恐怖電影，由麥艾禾、安雅泰萊采兒、貝蒂芭克利、謝茜嘉素娜、希莉露李察臣主演，禮切沙也馬蘭執導。故仔係講一個有23個人格嘅多重人格病人。電影喺2016年首映，2017年全球公映。
安雅泰萊采兒

**安雅泰萊采兒**（**Anya Josephine Marie Taylor-Joy**，），係美國出世嘅阿根廷、英倫混血演員，2014年出道，2016年做電影《思·裂》嘅主角而出名。2020年飾演Netflix劇《后翼棄兵》嘅主角，2023年為《超級瑪利奧兄弟大電影》入面嘅碧姬公主配音。
花咲蟹

**花咲蟹**（咲字讀笑，；學名：），又寫做**花笑蟹**，係種食得嘅蟹，出產自日本北海道一帶嘅西北太平洋，生物學分類係屬十足目石蟹科擬石蟹屬。佢特徵係蟹殼有好多又尖又硬嘅刺。至於個名點嚟有兩種講法，一種話煮熟嘅蟹身個樣似盛放嘅花，另一種就話出產地根室市一帶古時又叫「花咲」。
肖建華

**肖建華**（）係中國大陸生意人，明天集團同相關公司（夾埋叫「明天系」）嘅老闆，山東肥城人。

2008年開始，肖建華長住香港。2017年1月27號（舊曆年卅晚），肖建華住緊香港四季酒店，俾人帶走，行蹤未明。出境紀錄顯示佢返上中國大陸。呢件事引起香港公眾關注，擔心係銅鑼灣書店事件翻版。
金裕貞

**金裕貞**（**김유정**，）係南韓女演員，2003年用童星身份出道，出名作品包括電視劇《擁抱太陽的月亮》同《雲畫的月光》。

## 出面網頁

裕貞
李棟旭

**李棟旭**（**이동욱**，），早期錯譯**李東旭**，係韓國演員，1999年出道，出名作品包括電視劇《大話妹》同《不死神靈》。
香港足球會足球場

**香港足球會足球場**（），又叫**香港足球會球場**，簡稱**港會場**，係香港一個足球場，1886年啟用，1995年重建，喺跑馬地體育道3號。佢係香港足球會嘅主場。
南華會足球場

**南華會足球場**（），又叫**南華足球場**、**南華體育會運動場**，或者叫**加路連山球場**（）、**加山球場**，係香港一個足球場，1953年啟用，1997年重建，喺銅鑼灣加路連山道88號。佢係南華足球隊嘅訓練場。
龍鼓水道

**龍鼓水道**（，舊時音譯**暗士頓水道**）係香港一條水道，喺新界大陸屯門區南岸同大嶼山北岸之間，西便連住伶仃洋同珠江口，東便連住維多利亞港。

龍鼓水道上面主要嘅島包括沙洲、龍鼓洲、大細磨刀。
福田口岸

**福田口岸**（）係深圳同香港之間其中一個出入境口岸，香港對應嗰邊係落馬洲支線管制站（）。口岸連住深圳地鐵<span style="color:">四號綫</span>福田口岸站同埋港鐵落馬洲站，喺2007年8月15號開通。

類:福田區
深圳灣口岸

**深圳灣口岸**（）係中國深圳同香港之間其中一個出入境關卡，香港對應叫**深圳灣管制站**（）。佢係中國頭一個「一地兩檢」關卡，香港嘅關卡設喺中國大陸境內。關卡喺深圳南山區蛇口，靠深圳灣公路大橋連到香港元朗區鰲磡石。口岸喺2007年7月1號啟用。

中華人民共和國全國人民代表大會常務委員會為咗緩解中國內地跟香港交往日益增多帶來嘅陸路通關壓力，適應深圳市與香港特別行政區之間交通運輸同便利通關嘅客觀要求，促進內地同香港特別行政區之間嘅人員交流同經貿往來，推動兩地經濟共同發展，在深圳灣口岸入面設立港方口岸區，專俾佢用喺人員、交通工具、貨物嘅通關查驗。深圳灣口岸同蓮塘口岸是落實深港跨境貨運「東進東出、西進西出」嘅重要組成部分。建議中13號綫深圳灣口岸站起完後會服務呢個口岸。

類:南山區
西九龍中心

**西九龍中心**（）係香港一間商場，喺九龍西深水埗欽州街37K號，1994年11月7號開張，係之後，全港第二座純商場建築。

西九龍中心有全香港頭一個室內過山車——天龍過山車，由意大利Antonio Zamperla S.p.A.製造，屬於該廠Dragon Coaster系列產品，但係只曾喺1994年商場開幕到2003年營運過。過山車圍繞8、9樓行駛，路軌架設喺高空，全程254米，最高時速25公里。營運嘅9年間總共接載過200萬人次乘客。

過山車落成時極受歡迎，唔少名人都係座上客，後來商場高層認為美國曾經發生過室內過山車意外並導致人命傷亡，評估安全後決定喺2003年停止營運，而過山車喺營運嘅9年期間未曾發生過意外。機電工程署發言人指出，過山車現時仍然領有根據《機動遊戲機（安全）條例》發出嘅使用及操作許可證，並無要求過山車過停駛，而商場每星期都會有專人幫過山車做例行檢查。

## 引用
金紫荊廣場

**金紫荊廣場**（）係香港一個廣場，響香港島灣仔香港會議展覽中心新翼東北面海皮。廣場豎咗個由中華人民共和國中央政府送畀香港特區政府嘅「金紫荊」像。

金紫荊廣場每朝8點會舉行升旗儀式，每晚6點就舉行降旗儀式。

而且，一般國慶會在這裏舉行儀式。

## 睇埋

*金蓮花廣場，喺澳門
過山車

（）係遊樂園同主題樂園入面一種常見嘅機動遊戲，由過山車車廂同過山車路軌組成，而路軌會引導車廂衝上衝落、轉急彎，甚至翻騰，等玩家可以享受離心力衝擊。

## 相關物理

過山車物理對遊樂園嘅設計同營運嚟講相當重要：對廿一世紀嘅遊樂園嚟講，過山車呢種機動遊戲係必備嘅咁滯；遊樂園請嘅工程師會用過山車物理計數，作出「如果條路軌噉設計，架車嘅速度最快會係咁多咁多，呢個速度值會唔會高得滯，搞到條路軌頂唔順呢？」呢類嘅思考，而呢啲噉嘅分析係過山車安全考慮嘅必要一環。

*機械能
**動能
**勢能
*慣性
*重力
*G 力

## 睇埋
*機動遊戲
*模擬樂園系列
*安樂死過山車

## 攷

## 拎

*How a Coaster Moves. *Coaster Force 20*.
薈賢路

**薈賢路**（）係中國廣東廣州嘅西南-東北走向馬路，喺白雲區集賢莊。西南邊從永泰集賢路開始，一直向東北去到白雲大道北，成條路似向西北突出嘅弧形噉。

## 概要
全長631km，闊13～28米，雙向2～4車道。其中西南邊屬雙向2車道，東北邊屬雙向4車道，兩種車道嘅分界線喺集賢南街南邊嘅路口位。

## 經過嘅道路
條路順序從西到東排，**加粗**嘅字係主幹道：
* 永泰集賢路、集賢後街
* 百順路
* 永泰集賢路、東平南路
* ****
馬倩宜

**馬倩宜**（，）係香港女藝人同健身教練，2016年參選ViuTV選美節目《美選D.n.A》入圍最後八強而開始出名。

## 簡歷
馬倩宜本身係Fitness First健身教練，以前讀沙田循理會白普理基金循理小學（2000年畢業）、基督書院（2005年中五）同埋崇蘭中學（2008年中七），又喺香港大學專業進修學院讀人類營養學及營養治療學深造文憑同埋北愛爾蘭奧斯特大學讀營養學銜接學士課程。

馬倩宜喺2015年6月「全港健美錦標賽」攞「健體小姐」同「華南健身小姐」雙料冠軍，同年10月又喺「新加坡健美邀請賽」代表香港攞冠軍，所以畀中國香港健美總會提名參選「傑出運動員選舉」。佢個孖生細妹馬雪宜亦都係香港健美運動員。

2016年，馬倩宜參選ViuTV選美節目《美選D.n.A》，因為皮膚比較黑同有肌肉線條，而引起觀眾留意。雖然佢入最後八強之後止步，但ViuTV都畀機會佢，喺清談節目《晚吹—男人講嘢》有演出機會。

## 演出作品
### 電視節目（[[viuTV]]）
*2016年：《美選D.n.A》參賽者
*2017年：《晚吹—男人講嘢》演出者
*2017年：《開工》主持
*2017年：《晚吹—書到用時》演出者（第29集）
*2017年：《Youth有機生活》主持
*2018年：《G-1格鬥會2》參賽者
*2018年：《Good Night Show 全民星戰》參賽者

## 參考
湯沛宜

**湯沛宜**（，），係香港女藝人，2016年參選ViuTV選美節目《美選D.n.A》入到最後八強，2018年開始轉戰香港健美比賽，攞過唔少獎，包括2019香港健美及運動體適能錦標賽比堅尼模特第二名，2018香港健美及運動體適能錦標賽暨黃金聯賽（香港分站）本地賽第五名、職業賽第四名、比堅尼模特第六名。

## 簡歷
湯沛宜中學時期已經兼職做模特兒同特約演員2008年到2011年喺日本留學
返香港後佢短暫做過日資公司文職，之後就全職做藝人工作。

2014及2015年，湯沛宜擔任兩屆香港電影金像獎頒獎典禮禮儀小姐。2015年湯沛宜協助香港競爭事務委員會拍攝30秒電視宣傳短片，宣傳將於2015年12月14號喺香港全面實施的《競爭條例》。2016年，佢參選ViuTV選美節目《美選D.n.A》，入最後八強。2017年湯沛宜喺藝人陳蕊蕊老闆娘的「香港美人魚明星學院」教游水，宣揚美人魚泳式。陳蕊蕊、鄧詠雪及湯沛宜到將軍澳出席美人魚明星學院池畔派對，進行慈善義賣 。

2018年，佢報名參加香港小姐競選，入圍初選面試。同年，湯沛宜轉戰香港健美比賽，初次參選已獲得來自本地賽，職業賽及錦標賽比堅尼模特三個獎項。2019年，湯沛宜再次出戰健美比賽，奪得比堅尼模特亞軍。

## 演出作品
### 電影
*2007年：《破事兒》
*2008年：《蝙蝠俠黑夜之神》
*2009年：《火龍》
*2011年：《蜜桃成熟時33D》
*2014年：《浮華宴》
*2014年：《鴨王》飾 比堅尼女郎
*2015年：《鴨王2》飾 比堅尼女郎
*2015年：《紀念日》
*2015年：《導火新聞線》
*2016年：微電影《潛戰師》
*2017年：《我要發達 (電影)》
*2017年：《一家大晒》
*2019年：《掃毒2天地對決》飾 Jenny
*2022年：《被消失的凶案》
*2023年：《世上只有爸爸好》飾 偵探	
*2024年：《反貪風暴之加密危機》

### 電視節目（ViuTV）
*2016年：《美選D.n.A》參賽者
*2017年：《男人講嘢》演出
*2018年：《有病有真相》第41-42集嘉賓
*2020年：《Show肌》演出
*2020年：《鬼同妳上位》參賽者

### 電視劇（ViuTV）
*2019年：《黑市 — 嚇親萬理通》 飾演 探險者C
*2019年：《黑市 — 黃牛》 飾演 高賣女

### 電視劇（[[TVB]]）
*2007年：《建築有情天》
*2007-2008年：《同事三分親》
*2008年：《金石良緣》
*2009年：《美麗高解像》

### MV
*2008年：許志安《天下有情》
*2015年：太極樂隊《愛你1314》
*2016年：余震東《激光中@Downtown Funk》
*2016年：李國祥《給孩子的話》

### 廣告
*Canon打印機
*2015年：愛美神纖體美容中心
*2NU Sunglasses 
*2020年：Prime S - 純天然營養補充品 

### 話劇
*2018年：我就嚟係歌手 

### 司儀
*2016年：2016-2017全球微笑報告 暨全球微笑企業頒獎典禮大會司儀

### 代言
*Rx Beauty & Medical Group 

### 電視宣傳短片
*2015年：競爭事務委員會 30秒電視宣傳短片
*2018年：團結香港基金 讓下一代看見

## 攞過嘅獎

## 參考

## 出面網頁
*
金園路

**金園路**可以係：
;廣東
*金園路 (廣州)：喺廣州白雲區。
*金園路 (珠海)：喺珠海香洲區。
*金園路 (江門)：喺江門台山市。
*金園路 (湛江)：喺湛江麻章區。
*金園路 (陽江)：喺陽江江城區。
*金園路 (汕頭)：喺汕頭金平區。
;廣西
*金園路 (來賓)：喺來賓金秀瑤族自治縣。
;上海
*金園路 (上海)：喺上海金山區。
;浙江
*金園路 (杭州)：喺杭州蕭山區。
*金園路 (寧波)：喺寧波餘姚市。
*金園路 (金華)：喺金華金東區。
金園路 (廣州)

**金園路**（）係中國廣東廣州嘅東西走向馬路，喺白雲區白雲新城。西邊從齊心路同雲城東路嘅交界開始，一直向東去到白雲大道南。

## 概要
全長550m，闊39米，雙向6車道。

## 史
早期廣州冇呢條馬路，2004年因白雲機場搬到花都一帶而開搞白雲新城，直到2007年起好兼通車。

## 經過嘅道路
條路順序從西到東排，**加粗**嘅字係主幹道：
* 齊心路、**[[雲城路|雲城東路]]**
* 風信路
* **[[白雲大道 (廣州)|白雲大道南]]**

類:白雲新城
金園路 (珠海)

**金園路**（）係中國廣東珠海嘅馬路，喺香洲區。東南邊從哈工大路開始，一直向西北去到竹園街同長園街嘅交界，成條路似英文字母「C」噉。

## 概要
全長648m，闊11米，雙向2車道。

## 經過嘅道路
條路順序從西北到東南排，**加粗**嘅字係主幹道：
* 竹園街、長園街
* 哈工大路
香港兒童醫院

**香港兒童醫院**（，縮寫：**HKCH**）係香港一間兒童醫院，位於九龍九龍城區啟德承昌道一號，即係啟德機場原南停機坪，觀塘避風塘岸邊，佔地21,685平方米，建築面積大概179,223平方米，包括兩座各樓高11層嘅獨立大樓、中央庭院、地庫同埋相關設施，亦有全香港第一個可以升降池底嘅醫院水療池，共提供468張床位。香港兒童醫院屬於《啟德發展計劃》次階段項目之一，2014年2月25號動工，2018年完工，2018年12月18號開始分階段投入服務，只接受轉介個案，冇急症室或普通科門診，2019年3月27號開始提供住院服務，預計2020年床位數量會增加至230張。

## 目標
香港兒童醫院嘅設立，目標係提高兒科專業水平，為病情嚴重同複雜嘅病童提供更加優質嘅臨床服務。透過鼓勵多方面嘅協調合作，匯聚來自香港同境外公私營兩界別嘅醫療同學術機構嘅專家同先進醫療技術，同各地著名嘅兒童醫院建立夥伴關係。促進兒科專業知識嘅交流同加強研究同培訓，從而提升兒科專業醫療同護理服務水平同質素。

## 服務
香港兒童醫院啟用之後嘅首階段，將會提供4個醫療專科服務，包括癌症、腎科、心臟科（包括心臟內科同埋心臟外科）同外科，專門負責接收來由各區醫院聯網所轉介嘅最嚴重同最複雜嘅兒童病症（即第三層醫療服務）。香港兒童醫院將會具有能力處理抽取骨髓、骨髓移植同更換臍帶血等。除咗以上專科，香港兒童醫院設有兒科深切治療部、新生嬰兒深切治療部、化驗室同病理科支援等等。

## 設計概念
*城市化嘅設計
*良好嘅規劃
*人性化嘅安排
*現代化嘅醫院
*綠化嘅環境

## 工程進度

Hong Kong Children's Hospital Construction site 201402.jpg|2014年2月
Hong Kong Children's Hospital under construction in January 2016.jpg|2016年1月
Overlook Hong Kong Children's Hospital under construction in June 2016.jpg|2016年6月
Hong Kong Children's Hospital Construction site 201606.jpg|2016年6月
Hong Kong Children's Hospital under construction in March 2017.jpg|2017年3月
Hong Kong Children's Hospital site 201708.jpg|2017年8月
Hong Kong Children's Hospital under final works in October 2017.jpg|2017年10月


## 參考

## 出面網頁
*香港兒童醫院
伍禮騫

**伍禮騫**（，）係香港男演員同模特兒，亦係無綫電視合約藝員。

## 簡歷
伍禮騫喺香港出世，大學畢業後全職投身模特兒同特約演員工作，拍過一啲電視廣告同電影。

2016年，伍禮騫參加無綫電視搞嘅香港先生選舉，入到最後十強，之佢簽約無綫電視，讀第29屆無綫電視藝員訓練班。

## 演出
### [[電視劇]]

### 綜藝節目（[[無綫電視]]）

### [[電影]]

### 短片

### [[音樂短片|MV]]

### [[廣告]]

## 參考

## 出面網頁
* 
*  - Fan Page
* 
* 
* 2016香港先生選舉檔案 - 8. 伍禮騫
* Hello! Model! Online 模特兒公開資訊平台 --- 伍禮騫
馬家開飯

《**馬家開飯**》（）係香港電視廣播有限公司製作嘅飲食節目，由處境劇《愛·回家》主角馬家一眾成員（包括黎諾懿、徐榮、羅天宇、蔣家旻等）主持，介紹香港各區大細食肆。節目喺2017年2月4號開始到7月22號逢禮拜六晚20:30－21:30喺翡翠台播，總共21集。出鏡嘅角色多數都係嚟自第一輯《愛·回家》，亦有啲嚟自愛·回家系列嘅其他輯數，甚至其他劇。

## 每集內容

## 出場嘅角色
### 馬家成員
***[[黎諾懿]] 飾 馬壯** （各集）
***[[羅天宇]] 飾 馬子仁**（各集）
***[[蔣家旻]] 飾 馬子妮**（各集）
***[[徐榮 (演員)‎‎‏‎|徐榮]] 飾 馬強**（第1-16、18-19、21集）
*林漪娸 飾 勞麗嫦（第1-8、10-21集）
*李豪 飾 許冬豪（第1-3、11、12、14、16-18、20集）
*劉丹 飾 馬虎（第1、14、17、18、21集）
*郭少芸 飾 馬柔（第2集）
*阮兒 飾 高秀蘋（第6、7、9-20集）
*姚嘉妮 飾 李美娟（第6、11、13、16集）

### 第一輯其他角色
*黃子雄 飾 查嘉澤 （第2、3、10、11、13、20集）
*張達倫 飾 嚴謹 （第2、7、9、17集）
*楊卓娜 飾 馮嫣霞 （第2、7、8、17集）
*歐瑞偉 飾 廖啟聰 （第3、5、11、19集）
*李偉健 飾 程志美 （第3、5、19集）
*莊思明 飾 向晴 （第3、6集）
*關宛珊 飾 Samantha（第3集）
*吳家樂 飾 梁彥芬 （第3、5、21集）
*林師傑 飾 上官飛 （第4、7、18、20集）
*李家鼎 飾 洪爺（第4集）
*劉一飛 飾 曹總 （第4、5集）
*劉彩玉 飾 植美 （第4集）
*李霖恩 飾 樓尚友 （第6、9集）
*何綺雲 飾 管美琪 （第8集）
*趙希洛 飾 呂瞳 （第8、17集）
*岑杏賢 飾 申靜宜 （第8、15、17集）
*朱匯林 飾 李志成 （第9集）
*姚瑩瑩 飾 Amanda （第11集）
*陳庭欣 飾 繆雪心（第13集）
*林穎彤 飾 酸妹（第15集）
*張嘉兒 飾 梁茜伊（第15集）
*蔡康年 飾 曾超人（第19集）

### [[愛·回家 (第二輯)|第二輯]]角色
*吳業坤 飾 利樂童 （第8集）
*張振朗 飾 倫立信 （第16集）
*龔嘉欣 飾 利樂兒 （第16集）

### [[愛·回家之八時入席|八時入席]]角色
*李霖恩 飾 江明 （第10集）
*阮政峰 飾 鍾齊 （第10集）

### 其他劇角色
*何遠東 飾 斐立 （《來自喵喵星的你》）（第2集）
*張彥博 飾 寶怡 （《一屋老友記》）（第10集）

### 原創角色
*林盛斌 飾 「元朗地產大王」七哥 （第12集）
*泰臣 飾 尊坤仁 （第19集）
*丁子朗 飾 古里一丁 （第20集）

### 真人角色
*傅嘉莉 飾 傅嘉莉 （第7集）
*麥美恩 飾 麥美恩 （第9、14集）
*麥玲玲 飾 麥玲玲 （第14集）
*陸浩明 飾 陸浩明 （第15集）
*歐陽偉豪 飾 歐陽偉豪 （第15集）
*陳展鵬 飾 陳展鵬 （第17集）

## 節目調動
*2017年3月18號：由於直播《博愛歡樂傳萬家》，所以停播一次。
*2017年4月8號：由於播《與諜同謀》大結局，所以停播一次。
*2017年5月20號：由於直播《萬眾同心公益金》，所以停播一次。
*2017年6月17號：由於直播《明愛暖萬心》，所以停播一次。

## 出面網頁
*馬家開飯 - 主頁 - tvb.com
福州地鐵

**福州地鐵**係中國福建福州嘅地下鐵系統，2016年5月18號正式開通頭一條線。而家福州地鐵有5條線92個站，長139公里。

## 綫‎路一覽
*福州地鐵1號綫
*福州地鐵2號綫
*福州地鐵4號綫
*福州地鐵5號綫
*福州地鐵6號綫
廈門國際銀行

**廈門國際銀行**係中華人民共和國頭一間中外合資銀行，1985年喺福建廈門成立，股東包括中國工商銀行、廈門建發集團、閩信集團、亞洲開發銀行等。

廈門國際銀行喺1985年收購咗澳門國際銀行，2016年再向中銀香港提出收購旗下嘅集友銀行。

## 出面網頁
*
衞生福利及食物局

**衞生福利及食物局**（，縮寫：**HWFB**）係香港特別行政區政府嘅前決策局，專責香港嘅環境衛生、醫療、社會福利同食物安全。喺2002年7月1號成立，2007年7月1號決策局改組之後，食物衛生同社會福利事務分別改由食物及衞生局同勞工及福利局負責。

## 歷任首長
環境運輸及工務局

**環境運輸及工務局**（，縮寫：**ETWB**）係香港特別行政區政府嘅前決策局，專責香港有關環境保護、交通運輸同公共工程嘅事務。呢個部門喺2002年7月1號成立，直至2007年7月1號分拆。呢個局已經重組，每個統籌範疇已經分配到新嘅環境局、運輸及房屋局同發展局。當時呢個局唯一嘅局長係廖秀冬博士。

## 歷任首長

## 轄下部門
*環境保護署
*運輸署
*路政署
*建築署
*土木工程拓展署
*渠務署
*機電工程署
*水務署

## 參考
房屋及規劃地政局

**房屋及規劃地政局**（）係香港特別行政區政府嘅前決策局，專責香港嘅房屋事務、城市規劃同土地利用，2007年改組之後，呢個局嘅功能由運輸及房屋局同發展局取代。

## 歷任首長

## 轄下部門
*房屋署
*屋宇署
*地政總署
*土地註冊處
*規劃署

## 參考
蘿崗區少年宮

係中國廣東廣州嘅少年宮，2009年6月1號起好，2010年12月18號開館，位置喺黃埔區蘿崗香雪大道近蘿平路口。

佢亦係蘿崗區（2005年成立，2014年撤銷）2009年嘅十大建設工程之一。主體建築都以「未來花世界」嘅風格為主。

## 註

類:廣州嘅少年宮
類:黃埔區
泥湴天使

**泥湴天使**（；）係源自意大利文嘅一個概念，最初指1966年翡冷翠水災之後由全國各地趕到翡冷翠協助善後嘅志願者。後來爾個概念開始泛指喺水災過後協助善後嘅志願者。

## 註解及參考
### 參考


類:意大利史
經濟發展及勞工局

**經濟發展及勞工局**（，縮寫：**EDLB**）係香港特別行政區政府嘅前決策局，專責香港有關經濟發展同勞工事務。呢個局唯一一任局長係葉澍堃。

## 歷任首長

## 轄下部門
*民航處
*勞工處
*海事處
*旅遊事務署
*旅行代理商註冊處
*香港郵政
*香港天文台
工商及科技局

**工商及科技局**（，縮寫：**CITB**）係香港特別行政區政府嘅前決策局，專門負責香港嘅工業、商業、通訊同科技事務，喺2002年7月1號成立，最後一任局長係王永平。2007年決策局重組，由商務及經濟發展局取代。

## 歷任首長

## 轄下部門
*政府資訊科技總監辦公室
*電訊管理局
*創新科技署
*知識產權署
*投資推廣署
*工業貿易署
*香港經濟貿易辦事處
規劃環境地政局

**規劃環境地政局**（）係香港特別行政區政府嘅前決策局，專責香港嘅城市規劃、土地利用同環境事務，環境事務職能喺2000年改由新成立嘅環境食物局負責。

## 歷任首長
* **環境司**
** 盧秉信（Robinson，1973年6月─1976年6月）
** 鍾信（Jones，1976年9月─1981年8月）

* **地政工務司**
** 麥德霖（1981年9月─1983年7月）
** 陳乃強（1983年7月─1986年8月）
** 班禮士（GRAHAM BARNES，1986年8月─1989年8月）

* **規劃環境地政司**
** 班禮士（1989年9月─1992年3月）
** 郭偉階
** 伊信（ANTHONY GORDON EASON，1992年4月─1995年5月）
** 梁寶榮（1995年5月─1997年6月30號）

* **規劃環境地政局局長**
** 梁寶榮（1997年7月1號─1998年11月14號）
** 蕭炯柱（1999年1月21號─1999年12月31號）

## 參考
環境食物局

**環境食物局**（）係香港特別行政區政府嘅前決策局，負責環境保護、環境保育、食物同環境衞生，喺2000年成立，2002年解散。唯一一任局長係任關佩英。

## 轄下部門
*環境保護署
*食物環境衞生署
*漁農自然護理署
樂峰廣場

**樂峰廣場**（；）係中國廣東廣州嘅廣場同大型商場，2013年7月13號開業，位置喺海珠區工業大道北106～108號。

佢亦係廣州地鐵同佛山地鐵嘅轉車車站——沙園站嘅地鐵上蓋項目。間廣場曾經接待過張敬軒、東山少爺、王祖藍等一系列名人，以及廣州電視台新聞頻道嘅新聞日日睇（而家係G4出動）主辦嘅愛心募捐活動。廣州商業界第一次喺購物中心辦拳擊大賽都喺呢間廣場入面搞過。

## 背景
海珠區工業大道北原先係工廠林立嘅地方，加上嘅江南西同昌崗中附近一直都係商舖林立嘅地方。2005年，由於廣州市區要搞城市「退二進三」嘅發展進程而將工業大道北兩邊啲工程逐步搬走嗮而開發大片嘅高檔樓盤，從而誕生咗除呢間廣場之外嘅另外3個商業區。

## 性質
*樓層數：5層樓
*:地面×3　地下×2
*建築面積：100,000m²

## 樓層分佈
*3樓：美食城
*2樓：名牌商舖、餐廳、電影院
*1樓：商場、健身館、兒童遊樂場
*0樓：商場、咖啡廳
*-1樓：大商場

## 相

## 註同攷

;註

;攷

## 出面網頁
* 

類:廣州嘅廣場
類:廣州嘅商場
類:海珠區
張大大

**張大大**（；；；），曾用名**張韡**，係中國大陸嘅男主持人，上海人。佢喺上海戲劇學院畢業。

## 演藝經歷
2010年開始擔任湖南衛視主持人，主持湖南娛樂頻道節目《單身廚房》，擔任2010年度星姐選舉主持人，4月，主持《舞動奇蹟》第三季發佈會。2011年開始主持節目《挑戰麥克風》第四季。2013年，為湖南衛視《我是歌手》第一季黃貫中嘅芒果經紀人。7月，主持節目《娛樂急先鋒》。2015年，為湖南衛視《我是歌手》第三季譚維維嘅芒果經紀人。2016年，為湖南衛視《我是歌手》第四季HAYA樂團嘅芒果經紀人，同年亦主持幾檔王牌節目，包括安徽衛視嘅《超級大首映》、騰訊視頻嘅《周一見》，樂視嘅《顏值大戰》、愛奇藝嘅《大學生來了》，同年7月，加盟湖南衛視大型女團綜藝節目《夏日甜心》擔任甜心兄長。2017年，為湖南衛視《歌手2017》譚晶嘅音樂合夥人。

## 參考

## 連出去
* 張大大個人資料 

類:上海人
荒川

**荒川**係日本關東地區一條河，長173公里，由埼玉縣經東京都流入東京灣。主要支流包括隅田川。
程顥

**程顥**（），字**伯淳**，係北宋理學家同教育家，佢同佢細佬程頤都係北宋時期宋明理學嘅奠基人。
## 睇埋
*程頤
張之洞

**張之洞**（），字**孝達**、號**香濤**、**香巌**、**壹公**、**無競居士**、**抱冰**。直隸南皮人，係大清後期嘅大臣，做過山西巡撫、兩廣總督、湖廣總督、兩江總督、軍機大臣等職位。佢同曾國藩、李鴻章、左宗棠四位畀人叫做「晚清四大名臣」。

## 逝世
宣統元年八月廿一（1909年10月4號）張之洞喺北京白米斜街寓所病逝，享壽七十二歲，諡號**文襄**，葬喺南皮縣雙廟北。

## 參考資料
*《清史稿》卷四百三十七·列傳二百二十四：張之洞，字香濤，直隸南皮人。

## 出面網頁
東林書院

**東林書院**，又叫**龜山書院**，係中國古時一間書院，喺江蘇無錫，北宋政和元年（1111年）創辦，大明後期至出名，書院聚集議論時政嘅人，組成東林黨呢個政治集團，對抗魏忠賢做阿頭嘅閹黨集團。
東林黨

**東林黨**係大明後期一個政治集團，核心成員係東林書院聚集議論時政嘅人，主要係對抗魏忠賢做阿頭嘅閹黨集團，史稱**東林黨人**。

喺東林黨人入便，有所謂前六君子（楊漣、左光斗、魏大中、袁化中、顧大章、周朝瑞）、後七君子（高攀龍、周順昌、周起元、繆昌期、李應昇、周宗建、黃尊素），佢哋都曾經畀魏忠賢老屈貪污，而畀魏忠賢害死。
上下渡路

**上下渡路**（）係中國廣東廣州嘅南北走向道路，喺海珠區鷺江，北邊從濱江東路開始，一直向南去到新港西路。

## 史
初期濱江東路未延伸到廣州大道口之前，一直冇呢條馬路。從1990年代中葉開始，由於越嚟越多人入廣州住，加上嗰時廣州地區根據十五規劃，要將海珠區近江邊地區發展。後嚟廣州市人民政府決定規劃將濱江東路從珠江泳場延長到廣州大道口之後，1998年因為商家推動而整咗呢條馬路出嚟。

馬路開通無耐屬雙向2車道嘅泥路，嗰時去到珠江邊，直到2004年整闊嗮成條濱江東路去到廣州大道南之後而整闊成雙向4車道嘅水泥路同濱江路連埋一齊。

2010年亦被列入亞運會嘅道路升級改造工程之一。

## 敘述
全長765m，闊23m，雙向4車道。

## 經過嘅道路
條路從北到南排，**加粗**嘅字係主幹道：
* **[[濱江路 (廣州)|濱江東路]]**
* **[[新港路 (廣州)|新港西路]]**

類:廣州道路
類:海珠區
骨妹 (電影)

《**骨妹**》（），係一齣2016年澳門同香港製作嘅電影，2017年2月23號喺香港上畫。由梁詠琪、廖子妤、余香凝領銜主演，徐欣羨執導。故仔主角係位澳門嘅骨妹，追尋返過去嘅經歷。

廖子妤同余香凝憑呢齣戲分別入圍第36屆香港電影金像獎最佳女配角同最佳新演員提名。

## 角色
;現代
*梁詠琪 飾 李詩詩
*李李仁 飾 陳忠
*車婉婉 飾 38號
*麥家琪 飾 8號
*李嘉偉 飾 張樂樂
;1990年代
*廖子妤 飾 李詩詩（後生）
*余香凝 飾 張靈靈
*朱鑑然 飾 陳忠（後生）
*陳蕾 飾 38號（後生）
*劉漪琳 飾 8號（後生）
*江美儀 飾 麗姐

## 出面網頁
*
*
*
隅田川

**隅田川**係日本關東地區荒川嘅主要支流，長23.5公里，成條喺東京都入面，流入東京灣。
余香凝

**余香凝**（；，），係香港女藝人，2011年開始做模特兒，屬天下一將士藝人旗下，拍過唔少廣告，2016年開始參演電影，憑出道作品《骨妹》入圍第36屆香港電影金像獎最佳新演員提名。2017年佢加入樂壇，推出頭一隻派台歌《你愛的人上》。

## 個人生活
余香凝個妹係模特兒余潔滢（Zoe Yu）。

余香凝曾經同演員陳家樂拍拖，兩人喺2014年拍港台電視劇《總有出頭天》合作嗰陣撻著，陳家樂重認定佢係結婚對象。但係喺2018年6月14號，余香凝被揭發一腳踏兩船，更被記者目擊佢主動送上門連日喺男家過夜，受到非議，被唔少網民辱罵。事發後佢承認已同陳家樂分手，不過就唔認有「偷食」。

2020年10月13號，余香凝喺個人Instagram宣布將同圈外男友陸政渡（Tim Luk）結婚，同年11月14號響半島酒店舉辦婚禮同婚宴，同年12月25號宣布有咗。2021年5月23號，又生咗一女Clare。

## 事件
2017年3月13號，余香凝揸車喺吐露港公路俾另一架車撞，佢傷咗鼻骨同左邊面，唔算太嚴重。

## 演出
### 電影
*2017年：《骨妹》 飾 張靈靈
*2017年：《以青春的名義》 飾 李菁
*2018年：《3個綁匪7條心》 飾 Jenny
*2018年：《逆流大叔》 飾 Dorothy
*2018年：《非同凡響》 飾 錢思穎
*2018年：《翠絲》 飾 佟碧兒
*2019年：《你咪理，我愛你！》 飾 詩歌班成員
*2019年：《生前約死後》飾 馮美思
*2020年：《BABY復仇記》
*2022年：《心裏美》飾 Miss Lee
*2022年：《七人樂隊-別夜》飾 余雁飛
*2022年：《鬼地方-學校有鬼》飾 Cate
*2022年：《緣路山旮旯》飾 Melanie
*2022年：《飯戲攻心》飾 Dorothy
*2023年：《殘影空間》飾 Klaudia
*2023年：《死屍死時四十四》飾 鍾小瀅
*2023年：《我們的十八歲》
*2023年：《白日之下》飾 凌曉琪
*2024年：《飯戲攻心2》飾 Smile姐
*拍緊：《面試特攻隊》

### 電視劇（[[港台電視]]）
*2014年：《總有出頭天》／《總有出頭天II》 飾 夏雪琪
*2014年：《我的家庭醫生》— 食戒 演出
*2015年：《監警有道》 飾 Jennifer
*2017年：《申訴II》— 記失 演出
*2018年：《那些年 那些歌II》— 陳百強篇 演出
*2018年：《運輸背後》— 出路 飾 Meg
*2022年：《競爭之合謀有罪》 飾 楊眉（Ashley）

### 電視劇（[[ViuTV]]）
*2017年：《短暫的婚姻》飾 阿敏
*2019年：《仇老爺爺》飾 大學生（第7集）
*2020年：《地產仔》飾 Cat Lok
*2020年：《暖男爸爸》飾 余超瓊
*2025年：《麻甩媽咪》飾 周暐程
*2025年：《存酒人》飾 Amy（第7集）

### 節目演出（ViuTV）
*2018年：《Close噏》（第28集嘉賓）
*2020年：《有酒今晚吹》（第10集嘉賓）
*2020年：《辣伙頭·開火》（第8集「星級食客」）
*2022年：《金像玩家》（第4集嘉賓）
*2022年：《你是我的後援會》（第14集嘉賓）
*2022年：《天生食材必有用》（第7集嘉賓）
*2023年：《爆谷一周（第二輯）》（第20集嘉賓）
*2025年：《爆谷一周（第三輯）》（第22集嘉賓）

## 獎項
### 音樂
;2017年度
*2017年度叱咤樂壇流行榜頒獎典禮 - 叱咤樂壇生力軍 銅獎
;2020年度
*2020勁歌金曲優秀選第一回 - 得獎歌曲《無得比》

### 電影

## 參考

## 出面網頁
*
*
黃埔區婦幼保健院

係中國廣東廣州嘅二甲醫院，1987年9月成立，位置喺黃埔區中山大道東486號。

間醫院之前係間婦幼保健所， 2002年10月正式轉型成婦幼保健院。

## 攷
* 黄埔区妇幼保健院 广州黄埔

類:廣州醫院
類:黃埔區
上海申通地鐵集團

**上海申通地鐵集團有限公司**（簡稱**申通集團**，）於2000年4月28日成立，前身為**上海市地鐵總公司**，係目前上海地鐵嘅運營公司，負責上海地鐵嘅投融資同運營管理，共有7個分公司負責唔同線路嘅運營。

上海申通地鐵集團有限公司控股上海申通地鐵股份有限公司（上市簡稱申通地鐵，前身為上海凌橋自來水股份有限公司，）。

## 參考
艾草

**艾草**（；學名：**'），又嗌**艾蒿**（）、**香艾**（）、**蘄葉'''（），係菊科蒿屬嘅一年或長年生草本植物，喺亞洲或歐洲地區都搵到。

## 用途
植株既可以做菜，又可以做藥用。藥用有理氣血、逐寒濕同安胎嘅功效。

## 連出去
* 野艾 Ye Ai 中藥標本數據庫 (香港浸會大學中醫藥學院) 

類:蒿屬
類:草本植物
類:藥用植物
類:菜
第一次全國勞動大會舊址

係中國廣東廣州嘅民國建築，1920年起好，位置喺海珠區濱江西路230號（解放橋西南角）。而家屬廣州市文物。

## 主要紀念對象
呢間嘢曾經喺1922年5月1號召開過第一次全國勞動大會，會議通過咗「罷工援助案」、「八個鐘做嘢制案」等十項決議，重通過咗《全國勞動大會第一次宣言》。

## 有關嘅書
* 全广州吃喝玩乐情报书　第53页　中国铁道出版社　　ISBN 978-7-113-15810-1

## 攷
* 第一次全国劳动大会旧址在广州文物普查中被确认
* 中国劳动组合书记部第一次全国劳动大会旧址——广州机电工会大楼

類:海珠區
熱咖啡

**熱咖啡**可以係：
* 熱飲嘅咖啡
* 熱咖啡 (歌)，香港歌手汪明荃主唱嘅粵語歌
* 熱咖啡模組，電子遊戲《俠盜獵車手：聖安地列斯》嘅一個模組
Ofo共享單車

**ofo共享單車**（），亦稱**Ofo小黃車**，係中國大陸嘅創業公司同，2014年4月由戴威同佢四個同學創辦，總部喺北京海淀區。業務專門負責用手機做城市短途出行嘅單車APP服務，有「黃車仔」嘅稱呼。而家喺中國嘅合肥、佛山、廣州、長沙、南京、重慶、天津、武漢、上海、北京、鄭州、南京、石家莊、蘇州、寧波、福州、南寧、成都、廈門、濟南、南昌、深圳、桂林，及美國三藩市、英國倫敦、劍橋、星加坡、哈薩克阿拉木圖、美國華盛頓州西雅圖、泰國曼谷、西班牙馬德里、葡萄牙里斯本都有佢嘅租單車服務。

佢亦係全球第一間創立同發展最快、規模最大嘅冇樁單車公司。

## 車型
家下ofo至少有12隻唔同版，車架色屬■黃，但睇細啲，喺鎖扣、車轆嘥士、車呔款式、車架樣都唔同。

## 密碼鎖
ofo共享單車都係搵手機掃個二維碼或輸入個車冧解鎖，不過佢用嘅密碼鎖有四種，凈限車尾先至有。其中兩種屬機械鎖，另外兩種屬電子鎖。

喺電子鎖方面，凡係掃碼開鎖成功嘅，系統識得響「dɪ˩ lɪ˧ lʏ˥」呢三聲。鎖車成功之後會有「嘟嘟」兩聲。

## 拗數
### 升級密碼鎖
2017年3月26號，喺上海有位10歲細路踹住黃車仔喺靜安區天潼路近浙江路口遇到車禍，送院後證實不治。消息擺上網後，令上海當地差人同全國人民引起關注。隨後ofo方話要出套有效防範機制，從源頭開始唔畀12歲以下啲細路踹單車。據調查，呢種單車之所以喺唔打開二維碼情況下，隨時俾細路踹走都得，係同車鎖比較易破解同冇GPS定位有關。後嚟ofo方費事畀塞豆窿又再出事而逐步將舊式嘅機械鎖換成電子鎖。

### 明文規定唔畀做搭客生意

2017年8月3號，中華人民共和國交通部同網絡辦等10個部門正式發佈份《關於鼓勵同規範共享單車發展指導意見》，明文規定唔畀喺共享單車嘅車座前後整兒童座櫈或坐人。

## 註同攷
;註

;攷

## 出面網頁
* 

類:共享單車公司
類:北京公司
聖路易斯

**聖路易斯**（**St. Louis**）或**聖藟**係美國密蘇里州第二大城，人口32萬。

聖路易斯搞過1904年夏季奧林匹克運動會。
海法

**海法**（**חֵיפָה‎**）係以色列第三大城，係海法區首府，2021年人口28萬。

類:以色列城市
快樂大本營

《》係由中國大陸湖南衛視推出嘅一檔綜藝節目，喺1997年7月11號首播，係中國大陸最具影響力嘅綜藝節目之一。節目開始採用全民娛樂嘅類型，成日邀請一啲有特殊才能嘅人物來表演；後有轉為選秀節目，嚟選舉呢個嘅主持人；依家多以嘉賓訪談遊戲型嘅綜藝節目，經常邀請一啲中國大陸、香港、台灣同埋國外嘅知名藝人來訪談、遊戲等，有時係為咗宣傳電影同電視劇。

節目曾獲得1998年金鷹獎同多個大獎，並為2009年全國收視率最高嘅娛樂節目。2013年上映由「快樂家族」領銜主演嘅電影《快樂大本營之快樂到家》票房順利突破1.5億，並擠身當周國際票房排名前10。

2014年9月，喺上海杜莎夫人蠟像館嘅安排下，何炅嘅蠟像喺0927期節目中揭幕。何炅係全球第一位親身動手參與蠟像制作嘅藝人，大本營都成為全球首間受邀進入蠟像制作工坊採訪拍攝嘅媒體，一同前往嘅吳昕都難得製作咗手部蠟像，珍藏紀念。10月1號起，蠟像喺上海杜莎夫人蠟像館展出。

2015年9月，受南韓釜山政府邀請，吳昕同杜海濤代表快樂家族到釜山同鄭容和同李鐘碩拍攝節目，內容喺0912期播出。而作為釜山政府邀請嘅首批藝人，佢哋嘅手印將刻印喺釜山電影大道上。

## 播出時間
*首播頻道係湖南衛視，從1997年開播到依家。早期嘅播出係喺星期五，但係為咗遷就當時仲係大學教師嘅何炅而改喺星期六。

*依家嘅播出時間係每個星期六夜晚8點20分。重播時間係每個星期日中午12點。海外觀眾重播平台：湖南國際頻道（138ku國際版）星期六夜晚7點30分

*由於播出前會有接近5分鐘嘅廣告，真正播出時間會稍遲。

*當遇到一些重大嘅事件，嗰個節目都會讓路。例如喺小長假同春節國慶期間會重播過去嘅節目；喺汶川大地震規定之哀悼日時都曾經停播過；2010年11月27號因轉播廣州亞運會閉幕式同配合電影《趙氏孤兒》宣傳而延後一天至11月28號播放，2015年9月5號因紀念反法西斯戰爭勝利70周年而延後一天至9月6號播放。

## 片頭變遷
*1997年開播之際使用紫藍色片頭，片頭當中暗藏湖南衛視台標。
*2002年改版為橙黃色五色圓片頭，五色圓各分別寫著「快樂大本營」5個字。
*2006年再次改版，為多個何炅跳舞的片頭。
*2007年因「快樂家族」嘅誕生，片頭再次改版為「快樂家族」篇片頭。
*2009年片頭再次改版，為「快樂家族」進城堡片頭。
*2011年片頭再次改版，為「快樂家族」相聚嘅白色背景片頭，同樣推出主題歌《快樂你懂的》。
*2012年5月片頭稍作改變，剩係去掉彩色泡泡，大致片頭同背景音樂不變，重係2011版嘅。
*2015年7月因快樂大本營18周年慶，片頭重大改版，為機器人太空篇片頭，內含「快樂家族」穿宇航服相聚。

## 節目主持人
*1997年開播時嘅首批主持人係李湘同李兵
*1998年3月由李湘同海波主持，期後海波離開，何炅加入
*1999年李維嘉加入
*2000年謝娜加入主持一段時間，之後離開，2002年再次加入
*2004年李湘離開，由何炅、謝娜同李維嘉主持
*2005年7月快樂大本營改版，因而停播一段時間。同時李湘退出
*2006年10月舉辦了主持人選秀大賽《閃亮新主播》，至2007年快樂大本營選出新一代主持團體「快樂家族」：何炅、李維嘉、謝娜、吳昕同杜海濤
*2013年7月謝娜去美國遊學，7月27日一期起由其餘四人主持，直至9月14日一期謝娜回歸
*2015年1月杜海濤因錄製湖南衛視節目《奇妙的朋友》而缺席2015150110同20150117期嘅節目錄製
*2015年5月杜海濤因錄製湖南衛視節目《真正男子漢》而缺席2015150502期嘅節目錄制
*2015年11月謝娜去美國休息一個月而缺席2015151128期嘅節目錄制

## 開場
每次快樂家族同嘉賓出場都會有表演，以前係以啦啦歌問好，重叫出口號：「快樂大本營，天天好心情！」；依家就係以開場舞出場，並由何炅起頭：「歡迎大家在星期六的晚上來到（贊助商名稱）快樂大本營，我們是…」然後快樂家族一起說：「快樂家族！」；嘉賓則會以開場舞或歌曲等方式出場。

而結尾係由何炅起頭：「以上就是我們今天（贊助商名稱）快樂大本營的全部內容！」然後係李維嘉：「節目最後讓我們一起感謝(贊助商)對我們節目的大力支持！」跟住係謝娜：「如果你快樂的話要看快樂大本營，不快樂的話更要看快樂大本營！」之後係杜海濤同吳昕先後說：「希望大家多多關註我們快樂大本營的官方微信！」同「祝大家天天開心，下期見！」。

## 環節
節目啱啱開始以娛樂性為主，以娛樂休閑為主導，特別注重參與性，既有場內嘉賓同觀眾嘅現場參與，又有場外電視觀眾嘅熱線參與。2007年成為主題性綜藝節目，主要邀請偶像明星來遊戲、訪談、互動遊戲等，令收視率節節高升。

推出單元：神馬都給力、女神季、春風微笑季、男神季等

經典遊戲：心有靈犀、快樂傳真、火線衝擊、誰是臥底、愛的抱抱等

* 2012年4月21號推出「啊(ā)(ㄚ)啊(á)(ㄚˊ)啊(ǎ)(ㄚˇ)啊(à)(ㄚˋ)—科學實驗站」單元、黑衣人（此環節導演）：小方、小黑、亞鵬、小朱
* 2012年9月29號推出「誰是臥底」遊戲
* 2013年7月27號推出「女神季」單元（至2013年9月7號）
* 2013年8月3號推出「天才笨笨碰—我們拼了」遊戲
* 2013年11月30號推出「靜電版火線衝擊」遊戲
* 2014年3月1號推出「害你在心口難開」遊戲
* 2014年4月12號推出「誰來接旨」及「就是不一樣」遊戲
* 2014年4月26號推出「春風微笑季」單元
* 2014年5月10號推出「大家請抱拳」遊戲
* 2014年6月28號推出「男神季」單元（至2014年8月30號）
* 2014年8月9號推出「請相信我」遊戲
* 2015年5月2號推出「我想靜靜」遊戲
* 2015年8月15號推出「啊啊啊啊—池到了！」單元（至2015年11月7號）

## 節目一覽
*2010年
*2011年
*2012年
*2013年
*2014年
*2015年
*2016年

## 榮譽
* 1998年第16屆中國電視金鷹獎，快樂大本營（37期）榮獲綜藝性文藝節目獎。
* 2005年《新周刊》15年來中國最有價值的電視節目之一。
* 2007年星光大典年度最受歡迎綜藝節目獎。
* 2008年第13屆亞洲電視節最佳綜藝節目大獎。
* 2009年谷歌熱榜之最熱綜藝節目搜索排行榜首。
* 2009年中國世界紀錄協會2009年度中國收視率最高的電視綜藝娛樂節目。
* 2010年首屆大電視節最受矚目娛樂節目獎
* 2010年喺第2屆全國優秀電視文化欄目暨大型節目推薦表彰會中，榮獲「文藝、娛樂、競技類優秀欄目」獎
* 2011年喺第2屆全國優秀電視文化(文藝)欄目暨大型特別節目推薦表彰中榮獲優秀欄目獎
* 2013年《新周刊》中國電視榜15周年榮譽大獎

## 參考

## 出面網頁
*《快樂大本營》官方網頁
* 快樂大本營新浪博客
* 快樂大本營騰訊博客
*
*
帖撒羅尼迦

**帖撒羅尼迦**（希臘文：**Θεσσαλονίκη‎** *Thessaloniki*；英文、拉丁文：**Thessalonica**），又譯**塞薩洛尼基**，係希臘第二大城，市轄範圍人口33萬，都市圈總人口約100萬。

公元一世紀嘅聖經《帖撒羅尼迦前書》、《帖撒羅尼迦後書》係寫畀呢道嘅初期教會。

## 文獻
伊斯法罕

**伊斯法罕**（**اصفهان‎**）係伊朗第三大城，2016年人口約莫200萬。
	
## 氣候
伊斯法罕屬沙漠氣候，濕度低落雨少。

## 參考

類:伊朗城市
奧蘭多

**奧蘭多**（**Orlando**）係美國佛羅里達州第四大城，人口24萬。

## 睇埋
* 奧蘭多魔術
* 迪士尼世界

## 文獻

類:佛羅里達州城市
快樂家族

**快樂家族**係2006年湖南衛視打造嘅主持團隊，係湖南衛視綜藝節目《快樂大本營》主持人，由何炅、李維嘉、謝娜、杜海濤、吳昕5人組成。2010年快樂家族發行首張專輯《快樂你懂的》，專輯銷量破10萬張，並喺2010年獲得「MusicRadio 中國 TOP最受歡迎組合」等獎項。

## 成員

## 影視作品
### 綜藝節目

### 電影

### 專輯

### 配音動畫

## 獲獎記錄
廣州香雪國際酒店公寓

（）係中國廣東廣州嘅五星級酒店，位置喺黃埔區蘿崗香雪八路98號。

間嘢既係廣州開發區政府喺2005年規劃，喺蘿崗地區搞嘅高標準配套嘅設施項目之一；又係全廣州第一間科技人員公寓同蘿崗嘅標誌性建築。

## 史
2005年，由於蘿崗區（2014年撤銷）脫離白雲區而成立，開發區政府打算將蘿崗嘅一片山旮旯地方，改造成高科技術產地地區。嗰時規劃有講到起間公寓嚟吸引海外留學人員返嚟中國大陸創業，以滿足區内科技領軍人才需求，初步定名做**廣州開發區科技人員公寓**。隨後喺2007年10月28號開工，2011年4月23號起好；2012年8月1號，公寓改名做**廣州香雪國際酒店公寓**。

## 建築
*高度：70米（22層樓）
*佔地面積：39,957m²
*建築面積：105,358m²
*結構：鋼鐵結構

## 酒店設施
廣州香雪國際酒店公寓入面有651間客房，其中有202間係酒店商務套房，另外嗰449間係公寓。重有韓式同西式、中式餐廳、3間設備完善嘅會議廳。重有游水池、籃球場、健身中心同埋乒乓波室、五人制足球場、棋牌室，及整咗停車場、商務中心、購物商場、銀行同埋票務中心等其它嘅設施。

## 攷

## 出面網頁
* 
* 

類:廣州嘅酒店
類:黃埔區
美國海軍陸戰隊

**美國海軍陸戰隊**（）係美軍嘅分支，負責管理所有同兩棲作戰部隊有關嘅事務，有超過18萬現役軍人。
美國陸軍

**美國陸軍**（）係美軍嘅分支，負責管理所有同陸軍有關嘅事務，有超過46萬現役軍人。
美國空軍

**美國空軍**（）係美軍嘅分支，負責管理所有同空軍有關嘅事務，有超過30萬現役軍人。
米格-29

**米格-29**係款為蘇聯（而家俄羅斯）空軍研製嘅戰機，由米高揚－古利域治設計局研製，1982年開始服役。
蘇-24

**蘇-24**係款為蘇聯（而家俄羅斯）空軍研製嘅轟炸機，由蘇凱設計局研製，1974年開始服役。
廣永麗都酒店

（），原名，係中國廣東廣州嘅一間三星級酒店，1991年1月開業，位置喺越秀區北京路182號（文明路口）。

間酒店曾經喺2008年2月裝修過。入面有30層樓，一共有300間客房。

## 攷
* 廣永麗都酒店(原廣州大麗都酒店) 大陸訂房網

## 出面網頁
* 

類:廣州嘅酒店
Uptown Funk

《**Uptown Funk**》係英國歌手Mark Ronson客串美國歌手般奴馬斯嘅歌。首歌喺2014年11月10號發佈。呢首單曲亦係般奴馬斯同Mark Ronson嘅第4次合作同Jeff Bhasker嘅第6次合作。

呢首單曲出街之後俾好多評論家猛咁讚兼風靡全球，試過喺告示牌百強單曲榜連續霸咗頭位成14個禮拜；亦試過喺英國單曲排行榜排咗榜首夾埋成7個禮拜，重喺澳洲、加拿大、法國、愛爾蘭同紐西蘭嘅音樂榜攞過超好嘅成績。喺2015年1月最後一個禮拜，重喺英國創低咗成個禮拜有234萬嘅流媒體紀錄。雖然無耐俾艾麗·高登嘅Love Me like You Do以一個禮拜258萬嘅銷售紀錄超過咗，但跟住嗰個禮拜又以一個禮拜1550萬嘅銷售紀錄打破咗。喺美國，試過以一個禮拜480萬嘅流媒體量打破咗全國最高紀錄，喺全球夾埋發佈咗大概1520萬嘅銷售同串流量。2015年，Mark Ronson憑藉呢首單曲贏咗嗰年嘅全英音樂獎年度單曲。而佢嘅音樂視頻重入咗MTV音樂錄影帶大獎嘅5大獎項，其中包括咗嘅獎項。

## 曲目
***數碼下載**
#"Uptown Funk" &nbsp;– 4:30

***CD單曲**
#"Uptown Funk" &nbsp;– 4:30
#"Feel Right" &nbsp;– 3:42

***12吋黑膠唱片**
:A.&nbsp;"Uptown Funk"&nbsp;– 4:30
:B.&nbsp;"Uptown Funk" (BB Disco Dub Mix) (Benji B Remix)&nbsp;– 6:19

***混音–細碟**
#"Uptown Funk" &nbsp;– 4:30
#"Uptown Funk"  (Dave Audé Remix)&nbsp;– 3:57
#"Uptown Funk"  (Wideboys VIP Remix)&nbsp;– 3:16
#"Uptown Funk"  (Will Sparks Remix)&nbsp;– 4:37

***Trindad James混音**
#"Uptown Funk"  (Trinidad James Remix)&nbsp;– 4:22

## 榜單

### 週榜

### 年榜

### 十年榜

### 全時段榜單

## 認證

## 發行歷史

## 參考

## 出面網頁
* 
* 

類:2014年單曲
類:英文歌
類:英國歌
類:美國歌
親親我好媽

《**親親我好媽**》（）係香港電視廣播有限公司拍攝製作嘅時裝溫情電視劇，由江美儀、黃智賢、米雪同陳敏之領銜主演，同埋由呂慧儀、韋家雄、何廣沛同江嘉敏聯合主演，監製關永忠。

故仔透過香港教育制度、怪獸家長、生活壓力等社會話題，帶出家庭倫理。

## 前後節目

## 相關節目
*《再親我好媽》
不懂撒嬌的女人

《**不懂撒嬌的女人**》（意思係「唔識嗲人嘅女人」，）係香港電視廣播有限公司拍攝製作嘅時裝勵志電視劇，由林文龍、宣萱、王浩信同唐詩詠領銜主演，同埋由高海寧、黎諾懿、鄧佩儀同林偉聯合主演，監製關樹明。呢套劇係無綫電視頭一套4K全實景拍攝製作嘅劇集。

故仔用商場同物業管理做為背景，探討女性高層唔結婚嘅原因。

## 前後節目
麗都酒店

**麗都酒店**可以係：
*廣永麗都酒店：原名**廣州麗都酒店**，廣州一間酒店。
*香港灣仔帝盛酒店：原名**香港麗都酒店**，香港一間酒店。
香港灣仔帝盛酒店

**香港灣仔帝盛酒店**（），原名**香港麗都酒店**（），係香港一間四星級酒店，喺香港島灣仔皇后大道東387-397號，2004年開張，2016年改用依家個名。
龍口路 (廣州)

**龍口路**（）係中國廣東廣州嘅3條走向道路，喺天河區。除咗東西兩條都係南北走向之外，中路嗰條係東西走向。

## 名
條路個名出自龍嘅嘴。

## 敘述
雖然馬路分開咗西、中、東三條，但佢哋都唔相連。其中：
*龍口西路：全長1.4km，闊10米，2車道，凈畀南向北行。
*龍口中路：全長920m，闊9米，雙向2車道。
*龍口東路：全長1.1km，闊10米，2車道，凈畀北向南行。

## 龍口路嘅三條道路，起點到終點
*龍口西路：從天河路開始，一直去到九廣鐵路邊。
*龍口中路：從天河北路開始，一直去到五山路。
*龍口東路：從天河路開始，一直去到九廣鐵路邊。

## 經過嘅道路
### 龍口西路、龍口東路
條路從南到北排，**加粗**嘅字係主幹道：
* **[[天河路 (廣州)|天河路]]**
* 龍口中路<sup>[W]</sup>
* **[[天河路 (廣州)|天河北路]]**
* **[[天潤路]]**
* 龍怡路
* 九廣鐵路邊<sup>[R]</sup>

### 龍口中路
條路從西到東排，**加粗**嘅字係主幹道：
* **[[天河路 (廣州)|天河北路]]**
* 龍口東路
* **[[五山路]]**

### 註
*  龍口西路唔經呢條馬路。
*  附近有鐵絲網攔住。除搶險車、軍隊用車同特種車之外，其它車都唔畀入。

## 攷
* 广州路名研究（2）：广州现有路名分类 360Doc个人图书馆

類:廣州道路
潮樓 (廣州)

**潮樓**（；）係中國廣東廣州嘅地上商場，2006年開業，位置喺越秀區北京路182號（文明路口）。

間嘢個樣似東京銀座，喺週末或節假日時，好多後生仔女去行街買嘢嘅熱門地方。 入面主要以數碼產品同韓日時尚新品為主。賣場入面重有港式茶餐廳、大快活、Neway等一系列嘅娛樂設施。

## 有關嘅書
* 广州玩全指南 第76页  旅游教育出版社　　ISBN 978-7-5637-2382-5

類:廣州嘅商場
本古里安機場

**本古里安機場**（）係以色列一個機場，喺特拉維夫。

類:以色列航空業
類:特拉維夫
甘迺迪國際機場

**甘迺迪國際機場**（）係美國一個機場，喺紐約市皇后區。

## 出面網頁

類:皇后區
巴拉哈斯機場

**巴拉哈斯機場**（）係西班牙一個機場，喺馬德里。機場1928年起好，1931年正式開張，2006年擴建好後，變做成個西班牙最大出入境口岸，亦係成個南歐最大機場。

類:馬德里
格域機場

**格域機場**（，）係英國一個機場，係大倫敦65個國際機場之一，其餘係希斯路機場、史丹斯提機場、盧頓機場、倫敦城市機場同埋修安機場。
墨爾本機場

**墨爾本機場**（，）係澳洲墨爾本一個機場，係墨爾本兩個提供國際航班嘅機場之一（另一個係愛華隆機場）。
南田路 (廣州)

**南田路**（）係中國廣東廣州嘅西南-東北走向道路，喺海珠區。西邊從工業大道北開始，一直去到東北邊嘅江南大道中同江灣路嘅交界。

## 敘述
全長1.8km，闊43米，雙向8車道。

## 史

初期廣州冇呢條馬路。1997年底，廣州市人民政府為咗解決廣州市區大塞車問題而起內環路出嚟，南段施工期間同時，順便整咗呢條馬路出嚟。2000年1月28號，由於內環路通車，南田路亦正式開放。
### 連環槍擊案
2014年初，荔灣警方喺追查毒品案時，掌握到犯罪嫌疑人黃某喺海珠區有間大型制毒工場嘅重大線索而成立咗專案組。喺同年9月16號，警方掌握到地址重睺住附近有冇犯罪嫌疑人出沒，經過4個鐘嘅步行巡查同摸索，成功鎖定喺珠區南田路昆崙一街18號懷疑有間大型販賣毒品工場。但由於樓下有個門禁令差人又等咗成4個鐘有多，直到挨晚落班時段，警察利用機會殺入民宅嚟打擊販毒工場。太陽落山無耐，犯罪嫌疑人同負責整大型販賣毒品工場班友爆發咗激烈槍戰。隨後毒品工場亦發生火燭，令南田路近昆崙一街嗰邊出現一片混亂。最後單火燭喺20點正救熄，犯罪嫌疑人黃某亦俾收到料嘅狙擊手一槍打死咗，負責開鎖嘅人亦死埋。
### 懷疑出現「喪屍」嘅謠言
2015年9月4號深夜，中國大陸嘅網路上有人發佈咗，深夜喺南田路出現喪屍嘅短片。後嚟廣州當地差佬出嚟，嗌網友唔好相信謠言，因為呢單嘢唔係喺廣州發生，而喺江蘇無錫宜興發生，加上係拍《半蝶人》呢部戲有關。事發後，廣州白雲警方開始出動，捉咗喺網上發佈呢份謠言嘅人。

## 經過嘅道路
條路從西南到東北排，**加粗**嘅字係主幹道：
* **[[工業大道 (廣州海珠)|工業大道北]]**
* **[[寶崗大道]]**
* **[[江南大道 (廣州)|江南大道中]]**、**[[江灣路 (廣州)|江灣路]]**

## 註

類:廣州道路
文康廣播局

**文康廣播局**（，縮寫：**BCSB**）係香港特別行政區政府嘅前決策局，負責市政、衛生等工作，喺1998年4月解散。

## 轄下部門
*香港電台
*影視及娛樂事務管理處
*古物古蹟辦事處

## 歷任首長
* 文康廣播司
** 徐淦 (1989年9月—1991年)
** 蘇燿祖 (1991年6月8號—1995年11月)
** 周德熙 (1995年11月20號－1997年6月30號)

* 文康廣播局局長
** 周德熙 (1997年7月1號－1998年3月30號)
國際民航組織機場代碼

**國際民航組織機場代碼**（簡稱**ICAO代碼**或**OACI代碼**）係國際民航組織為世界各地嘅機場（包括軍用同民用機場）制訂嘅識別代碼，由四個基本拉丁字母組成。國際民航組織機場代碼主要用於航空管制同飛行規劃等方面。

## 代碼結構

同國際航空運輸協會機場代碼相比，國際民航組織機場代碼有更明顯嘅區域性：
*大部份情況下，頭一個字母表示大分區，第二個字母表示國家，第三個字母表示飛航情報區，第四個字母表示機場例如法國巴黎郊外嘅戴高樂機場個代碼「LFPG」嘅四個字母分別代表：
::L：南歐
::F：法國
::P：巴黎飛航情報區
::G：戴高樂機場
*但係如果某個國家領土面積好大或者有好多機場嘅話，就頭一個字母表示國家，第二個字母表示飛航情報區，其他兩個字母表示機場。例如廣州白雲機場個代碼「ZGGG」嘅四個字母分別代表：
::Z：中國大陸、朝鮮同蒙古
::G：廣州飛航情報區
::GG：白雲機場
*加拿大同美國本土嘅機場係特例：加拿大機場嘅國際民航組織機場代碼，通常係就恁喺對應嘅國際航空運輸協會機場代碼前面加個「C」；美國本土嘅機場就加「K」。

另外，國際民航組織同樣會為每個飛航情報區指定一個四字母代碼。例如中華人民共和國嘅十個飛航情報區嘅代碼分別係：
*北京飛航情報區：ZBPE
*廣州飛航情報區：ZGZU
*香港飛航情報區：VHHK
*昆明飛航情報區：ZPKM
*蘭州飛航情報區：ZLHW
*武漢飛航情報區：ZHWH
*三亞飛航情報區：ZJSA
*瀋陽飛航情報區：ZYSH
*上海飛航情報區：ZSHA
*烏魯木齊飛航情報區：ZWUQ

## 註解同參考
### 參考

## 睇埋
*國際民航組織航空公司代碼
*國際航空運輸協會機場代碼
*國際航空運輸協會航空公司代碼

類:機場
類:航空代碼
工務局

**工務局**（）係香港特別行政區政府嘅前決策局，1997年7月成立，2002年6月解散，專責土地、城市規劃、公共工務等工作。

## 歷任首長
;工務司（Director of Public Works）
*谷柏（Francis Alred Cooper）（1891年─1897年）
*安庶庇（Robert Daly Ormsby）（1897年─1901年）
*漆咸（William Chatham）（1902年─1921年）
*白健時 (Thomas Luff Perkins) (1921年－1922年) 
*祈禮士 (Harold Thomas Creasy) (1923年－1931年) 
*軒德蓀 (Richard McNeil Henderson) (1932年－1938年) 
*包華士 (Alexander Bruce Purves) (1939年－1941年) 
*Victor KENNIFF (1946年－1949年)
*E.A. Boyce (1949年－1950年)
*包寧 (Theodore Louis Bowring)  (1951-1957)
*英格理（Allan Inglis）（1957年－1963年3月）
*鄔勵德 (Alec Michael John Wright) （1963年3月─1969年3月）
*盧秉信（J. J. Robson）
*William Bell

;地政工務司（Secretary for Lands and Works）
*麥德霖（1981年9月─1983年7月）
*陳乃強（1983年7月─1986年8月）
*班禮士（GRAHAM BARNES，1986年8月─1989年8月）

;工務司（Secretary for Works）
*郭偉階（1989年9月─1991年6月）
*詹伯樂（1991年6月─1995年）
*鄺漢生（1995年10月─1997年6月30號）

;工務局局長（Secretary for Works）
*鄺漢生（1997年7月1號─1999年8月）
*李承仕（1999年8月─2002年6月30號）

## 參考
連納·尼爾遜

（，；）係瑞典嘅攝影師同科學家，南曼蘭人。佢曾經拍過一系列同人類胚胎、醫學有關啲相同埋而出名。佢影嘅部分相甚至俾瑞典當地嘅第一攝影記者都知。

2017年1月28號，佢喺斯德哥爾摩嘅一間療養院瞓覺之後一直都冇再醒返，終年94歲。

## 出面網頁
*Profile from Bonniers Förlag.
*Biography at the Lennart Nilsson Foundation pages.

類:瑞典人
類:攝影師
類:瑞典科學家
2017年港鐵車廂縱火

**2017年港鐵車廂縱火**係發生喺2017年2月10號嘅一單香港港鐵車廂縱火。有個精神病人喺港鐵荃灣綫金鐘站開去尖沙咀站嘅車廂度縱火，列車到咗尖沙咀站度疏散。疑犯當場被捕同送院，留醫三個月後喺5月14號不治，另外有18人受傷。

呢單嘢係繼2004年地鐵車廂縱火後，香港史上第二單鐵路車廂縱火。

## 參考
墨西哥卷

**墨西哥卷**（Burrito），又叫**墨西哥捲餅**，係源自墨西哥嘅傳統餅食，用一塊墨西哥薄餅，中間放肉類、豆、生菜、芝士、莎莎醬，捲成卷形。
## 睇埋
*墨西哥夾餅
墨西哥夾餅

**墨西哥夾餅**（taco）係源自墨西哥嘅傳統餅食，用一塊墨西哥薄餅，面頭放肉類、蔬菜、芝士、莎莎醬，可以攤開或者對摺。

## 睇埋
*墨西哥卷
匈牙利肉湯

**匈牙利肉湯**（goulash），係源自匈牙利嘅傳統湯，用到肉類（最常用到牛肉）、薯仔、蔬菜、麵、紅椒粉、香料去燴。
國際民航組織航空公司代碼

**國際民航組織航空公司代碼**（簡稱ICAO代碼或OACI代碼）係國際民航組織為世界各地嘅航空公司（包括客運及貨運航空公司）制訂嘅識別代碼，由三個基本拉丁字母組成。

## 註解同參考
### 參考

## 睇埋
*國際民航組織機場代碼
*國際航空運輸協會機場代碼
*國際航空運輸協會航空公司代碼

類:航空代碼
資訊科技及廣播局

（，縮寫：**ITBB**）係香港特別行政區政府嘅前決策局，1998年4月成立，2002年6月解散。2002年7月1號決策局重組，同工商局合併成為工商及科技局。

## 轄下部門
*香港電台
*資訊科技署
*創新科技署
*影視及娛樂事務管理處

## 歷任首長
* **資訊科技及廣播局局長**
** 鄺其志 (1998年4月至2000年6月)
** 尤曾家麗 (2000年7月1號至2002年6月30號)
糖漿

**糖漿**係好杰嘅食糖溶液，可以由蔗、麥芽、楓樹、粟米、糖高粱等整成。

## 睇埋
*麥芽糖
*楓糖
*粟米糖漿
楓糖

**楓糖**係由楓樹樹汁整嘅糖，起源自北美洲東北部嘅原住民；到今日依然係加拿大出產最多，大約係全球產量嘅八成五，主要產地係魁北克省，佔全球產量大約七成，係魁北克人傳統用嘅糖。

除咗魁省之外，加拿大嘅安大略省同美國北部嘅佛蒙特州、緬因州等等都有出產。

楓糖最常用嘅係糖漿形式，叫**楓樹糖漿**或者**楓糖漿**（；）；將糖漿繼續煮然後凝乾，可以得出冰糖形式嘅楓糖，再打碎可以得出砂糖（兩種法文都叫 ）。

雖然楓樹糖漿好多時係樽裝，但係喺加拿大市面買到嘅糖漿亦可以係罐頭，用法同罐裝煉奶一樣，係喺罐頂篤兩個竉然後倒出嚟用；罐裝嘅楓樹糖漿喺魁省尤其係常見。

## 整法
可以整糖漿嘅楓樹汁含糖大概淨得百分之三，原住民以前整楓糖漿係人手啄啲樹汁出嚟，裝入木製器皿之後用柴火燒熱石頭之後擺啲熱石入器皿度整走啲水，等乾噉啲水之後放喺樺樹樹皮上面整乾；法國人嚟到魁北克之後就改用鐵煲，煲到樹汁變糖漿，大概要煲廿四個鐘；現代農業就可以用膠管直接喺啲樹度攞樹汁，再用機器煲大概四個鐘。

## 分類
喺加拿大，楓糖漿係按透光程度（亦即係深淺色）分類，以前分五類，現時分四類，分別係金黃色（，）、棕黃色（，）、深色（，）同好深色（，）；唔同顏色係因為季節變化，含糖量並冇分別，每大約，係但係唔同顏色其實唔同味，深色糖漿樹味重好多。

## 儲備
魁省有全世界唯一嘅楓糖漿儲備，喺2000年由魁省嘅楓糖業設立，用嚟穩定楓糖漿嘅供應同價格。

## 糖屋
魁省有一種叫 ｢糖屋｣（；）嘅傳統，係一種木屋型式嘅餐廳，入便每樣嘢食都有落楓糖；喺每年三月，有啲地方甚至會搭一啲臨時嘅糖屋。

## 拎
* 原住民示範整楓糖嘅傳統方法
* 介紹魁北克省嘅楓糖儲備

## 攷
椰菜沙律

**椰菜沙律**（coleslaw），係源自荷蘭嘅沙律，喺西歐同美國都流行。基本材料主要有椰菜絲、紅蘿蔔絲，可以再落其他蔬菜，最後溝埋用食醋整嘅醬汁，或者用沙律醬代替。
燒牛肉

**燒牛肉**（Roast beef），係源自英倫嘅燒烤牛肉，喺美國、加拿大、愛爾蘭、紐西蘭同澳洲都流行。燒牛肉嘅牛肉部位通常係西冷，成嚿用焗爐燒到面頭熟而入面帶啲生，再切成一片片食，傳統會配埋約克郡布甸一齊食。
## 睇埋
*燒牛肉三文治
班尼迪蛋

**班尼迪蛋**（英文：**Eggs Benedict**），係源自美國嘅早餐嘢食。塾底放塊英式鬆餅，上面放塊煙肉先，跟住放隻波蛋，最後淋荷蘭醬。
巴勒斯坦國

**巴勒斯坦國** (： Baa1 Lak6 Si1 Taan3 ) ，係一個位於西亞黎凡特南部嘅政體，官方上係由巴勒斯坦解放組織管治。

巴勒斯坦國喺1988年11月15號曾經宣佈獨立，而佢嘅宣稱國土包括西岸地區、加沙走廊、同埋東耶路撒冷做首都。呢啲地方自從1967年六日戰爭以嚟，有至少部分都係由以色列佔領。

## 歷史
喺二次大戰之後，聯合國大會通過咗181號決議，正式分割巴勒斯坦地區做阿拉伯國同猶太國，而耶路撒冷就會成為城邦。喺決議通過之後冇耐，就爆發咗第一次中東戰爭，所以決議嘅計劃並冇實行到。喺1948年5月14號，以色列宣佈獨立之後，附近嘅阿拉伯國家就開始入侵以色列。喺戰後，埃及喺加沙走廊成立咗，而約旦就吞併咗西岸地區，包括東耶路撒冷。

到1967年嘅六日戰爭期間，以色列控制咗西岸地區、加沙走廊、戈蘭高地、同埋西奈半島，完全咁佔領咗巴勒斯坦國嘅宣稱國土，亦控制咗埃及同敘利亞嘅部分國土。

喺1988年11月15號，阿拉法特喺阿爾及爾發佈咗《巴勒斯坦獨立宣言》，宣佈成立巴勒斯坦國。喺1993年，以色列同巴勒斯坦解放組織簽咗《奧斯陸協議》，建立咗巴勒斯坦自治政府嚟管治巴勒斯坦國嘅部分地區。

喺2005年，以色列完全撤出加沙走廊，包括拆哂啲聚居地。到之後，哈馬斯成功喺加沙走廊贏咗大多數。喺加沙之戰之後，實際咁控制加沙走廊。

自從以色列-哈馬斯戰爭喺2023年10月爆發以嚟，以巴衝突都惡化咗。喺2024年2月26號，成個巴勒斯坦自治政府大規模咁辭職，包括政府嘅總理。

## 爭議領土
根據《奧斯陸協議》，西岸地區分咗做唔同嘅區份：A同B區包含咗165個飛地，而C區就有超過200個以色列聚居地。喺加沙走廊，自從以色列撤出以嚟，雖然係由巴勒斯坦自治政府（最先係法塔赫，之後係哈馬斯）管治，但係一直都俾埃及同以色列封鎖，所以大部分人道組織，包括聯合國同紅十字會，都認爲加沙仍然係受佔領。除此之外，巴勒斯坦國亦宣稱東耶路撒冷做佢嘅首都，但係國際社會一般嘅觀點都係：呢個問題要先經過以巴兩邊嘅談判，先至能夠得出結論。

## 外界關係
巴勒斯坦國喺唔同嘅國際組織都有參與，包括阿拉伯聯盟、伊斯蘭會議組織、國際奧委會、UNESCO、同埋國際刑事法院等等。巴勒斯坦喺2011年爭取成為聯合國成員失敗，但係喺2012年升呢做觀察成員，係第一次有全部國家承認巴勒斯坦國嘅至少部分主權。 

雖然有158個聯合國成員國、梵蒂岡、阿拉伯撒哈拉民主共和國承認佢係一個獨立主權國，但係仍然有唔少國家跟住美國、以色列嘅大隊，仲未承認佢係個獨立主權國，包括：美國、以色列、巴拿馬、厄立特里亞、喀麥隆、中華民國、日本、大韓民國、緬甸、星加坡、德國、意大利、荷蘭、瑞士、丹麥、芬蘭、希臘、奧地利、列支敦士登、克羅地亞、科索沃、北馬其頓、摩爾多瓦、愛沙尼亞、拉脫維亞、立陶宛、紐西蘭、所羅門群島、薩摩亞、馬紹爾群島、圖瓦盧、湯加、帛琉、瑙魯、斐濟、基里巴斯、密克羅尼西亞聯邦。

## 睇埋
*以巴衝突

## 出面網頁
* 
* 

## 攷
通草

**通草**（；學名：**）係五加科通草屬嘅常綠灌木，原產中國華南同臺灣，而家喺中國大陸嘅兩廣、兩湖、雲南、福建、四川、貴州、江西、陝西、臺灣地區都可以搵到。

## 用途
植株可以做盆景，佢嘅梗可以整宣紙同通草花。但由於佢好快爛，所以好少見到有大嘥士嘅作品。梗髓可以做藥。

## 相

## 連出去
* 通脫木 Tongtuomu 藥用植物圖像數據庫 (香港浸會大學中醫藥學院) 
* 通草 Tongcao 中藥材圖像數據庫 (香港浸會大學中醫藥學院)
* 通草 Tong Cao 中藥標本數據庫 (香港浸會大學中醫藥學院) 

類:通草屬
類:四季常綠植物
類:灌木
類:紙源植物
類:藥用植物
類:觀葉植物
傷寒

**傷寒**係種傳染病，由傷寒沙門氏菌引發，病人會長期發燒、頭痛、便秘或者肚痾。
## 睇埋
*副傷寒
*斑疹傷寒
副傷寒

**副傷寒**係種傳染病，由副傷寒沙門氏菌引發，病人會長期發燒、頭痛、便秘或者肚痾，同傷寒似，但係病情比較輕。
## 睇埋
*傷寒
色盲檢測圖

**色盲檢測圖**，全名**石原氏色盲檢測圖**，係種檢測色盲嘅圖，1917年由日本東京大學教授石原忍發明。圖入面有好多唔同顏色同大細嘅圓點，正常人望到一組數字，色盲病人會望到另一組數字。
五石散

**五石散**，又叫**寒食散**、**寒石散**，係中國古代一種礦石類中藥，主要喺魏晉南北朝到唐代流行。呢隻藥散用到邊啲礦石已經考據唔到，有講法係丹砂、雄黃、白礬、曾青、慈石，亦有講法係鐘乳、硫黃、白石英、紫石英、赤石，宜家知道最早嘅食者係曹魏尚書何晏。呢隻藥散有興奮作用，成身好㷫，但毒性都好高，長期食會食死人。
巴勒斯坦地區

**巴勒斯坦地區** (、、、) 係中東一個地理地區，位於黎凡特地區南部。現代嘅定義通常係介乎地中海東面到約旦河之間嘅地方，而歷史上嘅定義就仲會包埋約旦西部一帶。這個地區喺歷史上，又叫做迦南或者“聖地”，而猶太人叫佢做“應許之地”（）。

## 睇埋
* 黎凡特
* 新月沃土

## 攷

類:巴勒斯坦
類:地理
水牛城雞翼

**水牛城雞翼**（Buffalo wing），又叫**水牛雞翼**，係源自美國紐約州水牛城嘅雞翼。整法係先將雞翼唔上粉噉炸熟，再撈埋由牛角椒、白醋同牛油整嘅辣醬，食嗰陣可以再點用西芹同藍芝士整嘅醬。
精 (中醫)

**精**喺中醫角度係人體三個重要元素（夾埋叫「三寶」）其中一個，儲存喺腎入面，係人體能量來源，用促進生長、發育同生殖嘅作用。

## 睇埋
*氣 (中醫)
*神 (中醫)
巴列維王朝

**巴列維王朝**，又叫**巴勒維王朝**，國號**伊朗帝國**，係伊朗由1925年到1979年嘅王朝，由禮薩汗立國，到1979年爆發伊朗伊斯蘭革命而畀高美尼推翻。

## 歷史
喺1878年，禮薩汗喺伊朗北部馬贊德蘭省嘅小鎮出世。佢阿媽係嚟自格魯吉亞（當時屬於俄帝國），而佢阿爸就係當地人，亦曾經做過波斯嘅士兵。

愷加王朝因為英國、蘇聯勢力入侵波斯而變得衰弱，巴列維家族順勢取代咗愷加王朝嘅末代皇帝艾哈邁德沙·愷加，艾哈邁德沙·愷加退位，移居法國。伊朗伊斯蘭會議喺1925年12月12號召開制憲議會，宣佈禮薩汗做咗統治者，成立伊朗王國，巴列維家族成為咗王朝。

1935年，禮薩汗通知外國使節，將波斯國家名稱改叫做伊朗，伊朗係波斯嘅古稱。

1941年9月16號，由於英國、蘇聯入侵伊朗，禮薩汗被迫退位，佢嘅大仔穆罕默德-禮薩·巴列維就喺第二日登基，是為巴列維國王。

1963年，穆罕默德-禮薩·巴列維推行白色革命，希望將伊朗升呢做「世界第五強國」，包括咗土地改革、婦女獲得投票權、消除文盲。主要嘅基建計劃亦都陸續實施，中產階層湧現，令到伊朗喺二十年內成為咗中東一股不可忽視嘅經濟同埋軍事勢力，雖然白色革命為伊朗經濟同埋技術上嘅發展作出咗貢獻，但係一啲土地改革計劃嘅失敗，民主改革嘅缺失同埋嚟自地主、教會嘅強烈反對，最終導致1979年令國王落台嘅伊朗伊斯蘭革命。

## 王朝家譜
下面係王朝嘅家譜：

## 睇埋
* 伊朗王國

## 攷

類:王室
類:伊朗史
連登討論區

**連登討論區**，正式稱呼：**LIHKG討論區**，係一個香港網上討論區，由高登討論區嘅非官方iOS應用程式「HKG+」衍生嘅一個獨立討論區，由前高登會員「連尼住」同「望遠」創立，喺2016年11月25號正式開始運作。呢個討論區吸引大部份高登討論區會員過檔。

喺2019年嘅反修例運動入面，有唔少LIHKG會員（連登仔）積極參與，令佢嘅知名度同影響力超越咗高登，外間亦將LIHKG睇成反映時下香港後生仔諗法嘅代表。討論區嘅吉祥物連登豬喺好多文宣物品都出現。連登討論區內有大量崇尚自由及民主討論，因此被親中人士視作為反政府人士嘅平台。

## 文化
* 連登豬、連登狗
* 黑裝修，紅裝飾，藍罷買，黃幫襯
* 光復香港，時代革命

## 睇埋
*膠登討論區

## 參考

## 注解

## 出面網頁
* LIHKG討論區
*
連登 (搞清楚)

**連登**可以係指：
*LIHKG討論區 ：香港主要網上討論區之一
*連登 (霹靂州選區)：馬來西亞霹靂州議會選區之一
伊朗伊斯蘭革命

**伊朗伊斯蘭革命**係1979年伊朗推翻巴列維王朝建立伊斯蘭共和國嘅一場政變。呢場政變最後成事，高美尼建立咗伊朗伊斯蘭共和國，做最高領袖。

## 睇埋
*伊斯蘭革命衛隊
伊斯蘭革命衛隊

**伊斯蘭革命衛隊**，又叫**伊朗革命衛隊**，係1979年伊朗革命期間嘅一股武裝力量，職責係保衛伊朗革命同維護伊斯蘭教義。
龍富路 (香港)

**龍富路**（）係香港新界屯門區嘅一條路，連接皇珠路同埋龍門路、屯門赤鱲角隧道公路交界，喺2002年3月8號正式通車，全長約莫2.5公里。呢條路係條繞道，兜過唔經蝴蝶灣同散石灣，連接屯門新市鎮同屯門西南部嘅第38區。
上角山龍母佛堂

**上角山龍母佛堂**，簡稱**龍母佛堂**，俗稱**荃灣龍母廟**，係香港一間供奉龍母嘅佛寺，喺新界荃灣老圍上角山東，係一間由私人營辦嘅佛寺，1957年創建。
戴麟趾夫人訓練中心

**戴麟趾夫人訓練中心**（），原名**戴麟趾夫人示範托兒所及訓練中心**，係香港社會福利署管轄嘅建築物，喺香港島灣仔愛群道44號。

戴麟趾夫人訓練中心由香港出名慈善家鄧肇堅爵士捐助港幣80萬去起，喺1969年5月1號由時任醫務衞生處處長鄧炳輝醫生主持舉行奠基儀式，並喺1970年7月10號由時任香港總督戴麟趾爵士嘅夫人主持啟用典禮，建築物個名就係紀念佢。

戴麟趾夫人訓練中心底層有間一小型禮堂，經常畀政府人員用嚟搞講座。
眾新聞

**眾新聞**（）係香港網絡媒體，2017年1月1號開始運作，2022年1月4號停止運作，由10位傳媒人創辦，包括《明報》前總編輯劉進圖、前執行總編輯姜國元、香港記者協會前主席麥燕庭、現任香港記者協會主席岑倚蘭等。眾新聞透過眾籌、訂戶月費同唔帶條件嘅捐款募集營運資金。

2022年1月2號夜晚，眾新聞喺社交媒體宣佈1月3號會係佢哋最後一日營運，1月4號正式停止運作。

## 事實查核工作
立場新聞，香港獨立媒體同埋眾新聞，都有成員參與事實查核實驗室，擔任編審委員，並且轉載有關事實核實報告。

## 參考

## 出面網頁
*眾新聞
Dear John

**Dear John**係香港一隊女子搖滾樂隊，由歌手連詩雅（Shiga）、衛蘭（Janice）、衛詩（Jill）同曾若華（Jude）組成，2016年埋班，個名係嚟自男子樂隊Dear Jane嘅女子版。
龍富路 (深圳)

**龍富路**（）係中國廣東深圳嘅東西走向道路，喺龍崗區。西邊從怡豐路開始，一直去到東邊嘅植物園路。

## 敘述
全長240m，闊10米，雙向2車道。

## 經過嘅道路
條路從西到東排，**加粗**嘅字係主幹道：
* **[[怡豐路 (深圳)|怡豐路]]**
* **[[植物園路 (深圳)|植物園路]]**

類:深圳道路
龍富路 (惠州)

**龍富路**（，惠州市公路代碼：**X206**）係中國廣東惠州惠陽區嘅一條公路，樣似英文U字。西邊從石富路開始，一直去到東邊嘅人民東路為止。

## 敘述
全長3公里，闊10米，雙向2車道。

## 經過嘅道路
條路順序從西到東排，**加粗**嘅字係主幹道：
* 石富路
* 龍山六路
* 東聯路
* 昌盛路
* 冇名道路
* **[[人民路 (惠州惠陽)|人民東路]]**
掌中廣視

**掌中廣視**（）係廣州廣播電視台嘅新聞客戶端，2013年8月28號發佈。入面主要係廣州廣播電視台播報包括廣州早晨、午間新聞、廣視新聞、今日報道、夜間新聞、新聞日日睇、直播廣州、城市話題啲節目為主。

軟件喺2014年8月22號之前嗌過**廣視新聞手機客戶端**。

## 註

類:廣州電視台
砌石結構

**砌石結構**（**masonry**）係種傳統建築做法，指用大量細嚿嘅單位（磚同石頭等）加埋有黏性嘅砂漿嚟去砌牆等嘅建築物結構。
正立面

**正立面**，簡稱**立面**，又叫**佛沙**、**正面外牆**，係一座建築物嘅外牆，多數係指前面嗰塊，佢嘅設計好影響成座建築物嘅外觀。
地板

**地板**係一間房嘅地面，多數用石或者木去鋪。上面可以畀人行，或者放傢俬。

## 睇埋
*天花板
曾若華

**曾若華**（，）係香港女唱作人，隸屬香港華納唱片，2015年出道，同時係樂隊Dear John成員。

## 演出

### 節目演出（ViuTV）
*2017年：《攝·太帥》 參賽者
*2018年：《歌度有榜》 第5集嘉賓
*2018年：《Interviu》 10月14號嘉賓
*2020年：《Chill Club》 第61集嘉賓
*2021年：《囝囝女女730》 第66、219集嘉賓
*2021年：《Chill Club》 第102集嘉賓
*2022年：《有酒今晚吹》 第97集嘉賓
*2022年：《Dr.Any毛》 第7集嘉賓

## 出面網頁
龍富路

**龍富路**可以係：
* 龍富路 (香港)：喺香港屯門。
* 龍富路 (深圳)：喺廣東深圳龍崗區。
* 龍富路 (惠州)：喺廣東惠州惠陽區。
* 龍富路 (杭州)：喺浙江杭州桐廬縣。
* 龍富路 (上海)：喺上海松江區。
* 龍富路 (臺中)：喺臺灣臺中市。
埠頭

**埠頭**（），又稱**埠**（），本義與埠一樣，係上落船嘅地方。本文專義講集散客貨之地，通航嘅城，又稱為**海口**（）、**港口**（）、**海門**（），尤其泊到大船。通常一個或數個良港，可以避大風大浪。

埠頭靠水，水文常變，因沙泥沖積，變成窄水、淺水或者內陸，大船不能通行，就唔再為埠。另外現代轉用貨櫃，貨櫃船食水深，現今重要埠頭，往往要近深水處。江與海，水深唔同，往往用唔同船，有所分工。而家行江叫內河船，食水較淺，運量不及貨櫃船，只行江埠，由海埠轉運到江埠，江埠轉運貨物到內陸。而海埠就經大洋到其他海埠。

## 釋名
英文叫**port**，指城或鎮，有避風港，或者有通航水域，上得貨，落得貨。
其他埠頭對之義，參考碼頭一文。

## 睇埋
*貨櫃碼頭
頂層住宅

**頂層住宅**，又叫**空中別墅**，係一座住宅大樓最頂頭嗰層嘅住宅單位，皆因景觀最靚，好多時都會包裝成豪宅。頂層住宅好多都係複式單位，甚至可以喺天台有個私家花園。
別墅

**別墅**係種住宅，多數係獨立屋，起喺市郊或者鄉郊地方，有私家花園。別墅一般都用豪宅做包裝，畀有錢人長住或者渡假用。
屋仔

**屋仔**係用原始簡單方式起嘅細屋，會就地取材搵材料搭，好似木、禾稈草、石、泥、樹葉，比正常嘅屋細間啲同簡陋啲。古時嘅遊牧民族都會搭呢種建築。
西區公眾貨物裝卸區

**西區公眾貨物裝卸區**（）俗稱**西環碼頭**，係香港一個公眾貨物裝卸區，喺西環城西道到干諾道西海皮。東接西區副食品批發市場以及中西區海濱長廊西區副食品批發市場段。

裝卸區範圍入面有大水氹，好似塊鏡噉有倒影個天，景色靚，所以畀人叫做「**香港[[天空之鏡]]**」，英文就叫「**Instagram Pier**」，代表可以將呢度嘅相放上Instagram度呃like。

2021年3月1號，海事處用疫情做理由，喺冇諮詢部門同區議員嘅情況下，唔畀公眾自由出入西區公眾貨物裝卸區，只有工作人員先入得。中西區區議會議員葉錦龍批評政府無視區議會同政府部門之間嘅溝通機制，做事獨裁。區議員張啟昕指政府再容唔落自主嘅社區空間，形容「我哋冇咗個社區嘅後花園。」而唔少市民對有關安排覺得可惜。不過都有意見認為越嚟越多人去呢個地方，會搞到環境衞生有唔好嘅影響，亦影響正常卸貨工作。另外過去亦有唔同嘅人四圍爬貨櫃、起重機，2020年12月26號又曾經發生街童縱火、私自閹割船主狗隻等問題，所以亦都有好多街坊認為幾件事同封閉係有關係而記者發現碼頭嘅閘口處喺2月28號上晝圍封上鎖，市民入唔到。

## 攷
九擔租

**九擔租**（），又寫做**九担租**，係香港新界北區一笪地方，喺烏蛟騰東南面，有條**九擔租村**，大清中葉開村。

九担租村原本聚居著李、劉兩姓居民，共有村屋十多間。早期居民全靠水路出入，到涌尾乘小艇往大埔。村中男丁大多在上世紀60年代遠赴英國謀生，至70年代全村只剩六戶人。其後亦相繼搬到大埔居住，至此全村人去樓空。
雪屋

**雪屋**，又叫做**冰屋**，係用雪同埋冰去砌嘅屋，上面會有個圓頂。雪屋主要係由北美洲近北極圈嘅愛斯基摩人同因紐特人起。
企嶺下

**企嶺下**（），係香港新界大埔區西貢北一笪地方，喺企嶺下海南岸，有兩條村：**企嶺下老圍**同**企嶺下新圍**。
蘇浙公學 (搞清楚)

**[[蘇浙公學]]**通常指香港寶馬山嘅直接資助中學，重可以指：
*葵涌蘇浙公學
*沙田蘇浙公學
*蘇浙公學國際部
蘇浙公學國際部

**蘇浙公學國際部**（）係香港一間私立國際學校，喺香港島東區北角寶馬山寶馬山道20號，同蘇浙公學共用校舍，2002年創校。
## 出面網頁
*
高希馬兵房

**高希馬兵房**（）又叫**高希馬軍營**，係香港舊時一個兵房，喺新界西貢區大埔仔，喺1986年拆，原址發展做香港科技大學。大學動工之前，香港童軍總會用呢度做露營活動慶祝75週年鑽禧紀念。

據說原址喺近香港科技大學Student Lounge嘅地方。傳說未被發展成為香港科技大學時，有一名好出名嘅殺人狂魔，最終被殺並經人形師將佢嘅亡魂封喺人形公仔入面。同時因為當時打仗，有好多士兵死亡及後更有傳聞指出Student Lounge不時傳出鬧鬼嘅現象，曾經有人講述去過呢度而又目睹過亡魂嘅人最終都會變得瘋癲，經醫生檢查確診患者患上思覺失調。
九龍中央郵政局

**九龍中央郵政局**（）係香港一間郵政局，喺九龍油尖旺區油麻地彌敦道405號九龍政府合署入面，係九龍區規模最大嘅郵政局。

## 睇埋

* 香港郵政
* 香港郵政總局

類:彌敦道
藍地交匯處

**藍地交匯處**（）係香港新界屯門區藍地一個交匯處，接住青山公路（嶺南段、藍地段）、元朗公路同青麟路。

類:藍地
蓮香樓 (香港)

香港嘅**蓮香樓**（1927年8月10號—2022年8月8號）係蓮香樓茶樓嘅分號，喺香港島中環威靈頓街160-164號，鴨巴甸街交界，樓高兩層。

## 介紹
香港蓮香樓位於威靈頓同鴨巴甸街交界。由開張至2019年3月前，一路由顏世滔家族打骰。雖舊式茶樓日漸式微，唯蓮香依然享負盛名，皆因其秉承昔日開舖宗旨不改。「舖面賣各式唐餅、樓上設茶居雅座」跟足舊時舖頭格局。開茶之時，事必奉上一隻膠兜過茶客洗杯。重有以焗盅飲茶之類老餅習俗真係三日三夜都唔講得曬。之不過，往日餐檯下底個痰罐認真係污糟邋遢，唔得乾淨而有人客詐型，孻尾冚嘭唥扐扯曬。

蓮香樓雖則話係茶樓，之舖內並無任何貴格茶葉，若果閣下想飲雨前龍井又抑或馬騮搣嘅話，侍應「權叔」實行**麗**你一眼然之後話「敝店僅供烏龍、普洱、香片、水仙、壽眉，唔飲請過主」。計正飲茶傳統，茶葉要用個「鐵嘜」秤過之後至擺落茶壼，咁樣沖出嚟嘅茶至唔濃又唔淡。唔同家陣啲侍應話之死，就咁成拃茶葉隊落個茶壼庶。

蓮香樓至出名係做月餅。舊陣時唔學得家陣咁餅家多過米舖個喎，月餅淨得茶樓有售，故此逢年八月十五舖面梗係墟撼到不得了。而蓮香出品禮餅亦係有口皆碑，當其時有錢人家一度豪擲千金訂購一百幾十擔嫁女餅，認真係架世堂。

開初蓮香有四層樓，層層價錢都唔同，而實情點心茶銘一式一樣。至貴係二樓，其次三樓，再其次係四樓，點解咁奇？事關當其時未曾有"LIP"，幾十歲人同你YANG樓梯梗係索氣喇，多數長者情願畀多幾個仙坐二樓，故此其後有「兩仙廳」「三仙廳」「四仙廳」與及「五仙廳」。幾仙廳個幾仙係講緊一盅茶嘅銀碼。（舊底茶金係斷一盅盅咁計）

舊陣時二世祖好興托住個雀籠去飲早茶，四樓就日日都有人打雀，真係旺過旺角。打雀個陣，兩家及到個雀籠實一實，雙眼直情曉發光咁，故此廣東話有句「打雀噉眼」就係咁嚟。茶居世藝除打雀外，聽歌仔亦都相當之得人歡喜。蓮香老世曾禮聘名伶徐柳仙（查實佢唱功麻麻）響樓面唱粵曲。當其時未曾有大聲公喇叭，挐大喉龍唱，山頂嘅朋友聽到一舊雲。有見及此，演唱之時會免費派發歌紙，茶客一路睇一路聽一路食，個情形認真頂癮。

2022年8月，蓮香樓捱唔過武肺疫情，兼夾欠薪80至100萬港紙，宣布摺埋。

## 菜式

## 睇埋
*蓮香居

類:中環